Biləsuvarda yas mərasimi təşkil edən şəxs cərimələndi » Gundelik-Baku.Com\nBiləsuvar Rayon Polis Şöbəsinin (RPŞ) əməkdaşları tərəfindən karantin rejiminin tələblərinin təmin edilməsi, koronavirus infeksiyanın yayılmasının qarşısının alınması məqsədilə nəzarət-profilaktik tədbirlər davam etdirilir.\nDaxili İşlər Nazirliyinin mətbuat xidmətinin Lənkəran regional qrupundan verilən məlumata görə, polis əməkdaşları tərəfindən bu istiqamətdə keçirilən müvafiq tədbirlər zamanı Biləsuvar şəhəri ərazisində yas mərasiminin təşkil edilməsi müəyyən edilib. RPŞ əməkdaşları dərhal həmin ünvana gəlib, karantin rejiminin qaydaları və tələbləri bir daha orada olan şəxslərin diqqətinə çatdırılıb.\nYas mərasimini təşkil edən rayon sakini Ş.Abbaszadə barəsində karantin rejiminin tələblərini pozduğu üçün İnzibati Xətalar Məcəlləsinin müvafiq maddəsi ilə protokol tərtib edilib.\nEvində toy təşkil etdi: Qonaqlardan əvvəl polis gəldi\nBiləsuvarda idman zalı işlədən və orada məşq edənlər cərimələndi\nSabirabadda gizli işlədilən oyun zalında 20 nəfər cərimələndi\nKarantin rejiminə zidd fəaliyyət göstərən kafe aşkar edildi\nÇadırda toy məclisi təşkil edən şəxs CƏRİMƏLƏNDİ - FOTO\nQubada yas mərasimi keçirənlər cərimələndi\nNişan məclisi təşkil edənlər cərimələndi\nAğcabədidə ad günü keçirənlər cərimələndi


Azərbaycan dünyada ən çox çay içilən ölkələrdən biri sayılır.\nBizim süfrəmizi çay dəstgahı olmadan təsəvvür etmək mümkün deyil, çay dəmlənməsi, içilməsi isə əsl mədəniyyətə çevrilib. Evimizə gələn qonağa ən azı bir stəkan çay təklif edilməsi, elçilik zamanı şirin çay təklif edilməsi, bir çox çətin məsələlərin məhz çay süfrəsi arxasında həll edilməsi isə xalqımızın çaya münasibətini göstərir.\nEkspert bildirir ki, əhali keyfiyyətli çay almaq istəyirsə, onun markalanmasına fikir verməlidir. /sputnik.az\nTeqlər : #‘Çay,#nədir,#say,#nədir’,#deyimi,#artıq,#aktual,#deyil,#–,#Saymasanız,#bəlasına,#düşərsiniz,


Rauf Zeyn: Paşinyan isə hakimiyyətə küçədən gəlib – Dialoq.info\nRƏSMİ 2019.10.09 21:59\nRauf Zeyn: Paşinyan isə hakimiyyətə küçədən gəlib\nMilli QHT Forumunun prezidenti Rauf Zeyni “Bakı-Xəbər”ə açıqlamasında bildirdi ki, bunun obyektiv səbəbləri var: “Birinci növbədə, ölkə başçısı, həmişə olduğu kimi, “Valday” klubunda da ciddi, konseptual çıxışı ilə yadda qaldı. Ölkə başçısının çıxışı milli, bəşəri, praqmatik yanaşma üzərində qurulmuşdu. Paşinyanla İlham Əliyevin, ümumiyyətlə, müqayisə olunmasını qüsurlu sayıram. Çünki onlar arasında fərq çox böyükdür. İlham Əliyev dərin siyasi məktəb və təcrübə keçmiş dövlət xadimidir. Paşinyan isə hakimiyyətə küçədən gəlib. Məhz bu amillər onların davranışı, hadisələrə yanaşmasında özünü göstərmiş olur. Beynəlxalq arenada da onların nüfuzu arasında kəskin fərq var. Həm intellekti, həm də dünyadakı proseslərdə oynadığı rola görə İlham Əliyev Paşinyanı çox arxada qoyur. “Valday” klubunda ölkə Prezidentinin səsləndirdiyi nida bəyanatı, əlbəttə, Ermənistanı narahat etməlidir. Ermənistanın savadlı kontingenti iki ölkə başçısının nə danışdığı ilə bağlı müqayisəni apara bilir. Artıq bundan çıxan nəticəni də dilə gətirə bilirlər. Bundan qorxmamaq Ermənistandakı rejimin dözülməzliyindən xəbər verir. Xüsusilə də aprel döyüşlərindən sonra onlar əmin olublar ki, Azərbaycan qarşısına qoyduğu istənilən məqsədə çata bilər. Həmin vaxt ermənilər çıxış edib deyirdilər ki, Qarabağ onların deyilsə, niyə övladları başqasının torpağında ölməlidir? Əslində, erməni ictimaiyyəti düzü söyləməyə cəsarət tapıb. Bu həqiqətləri əvvəl də dilə gətirə bilərdilər, sadəcə, qorxu xofunu indi sındırıblar. Hesab edirəm ki, get-gedə bu tendensiya artacaq. Ermənilər artıq bu zülmdən bezib”.


Abşeron Rayon İcra Hakimiyyəti başçısı yanında Şura iclası keçirilib » Absheronxeber.az | İnformasiya agentliyi\n14-04-2016, 16:22 Oxunub: 1641\nAbşeron Rayon İcra Hakimiyyəti başçısı yanında Şura iclası keçirilib\nBu gün Abşeron Rayon İcra Hakimiyyəti başçısı yanında Şura iclası keçirilib. Toplantıda Azərbaycan Respublikasının Prezidenti cənab İlham Əliyevin sədrliyi ilə keçirilən Nazirlər Kabinetinin 2016-cı ilin birinci rübünün sosial-iqtisadi inkişafının yekunlarına həsr olunmuş iclasından irəli gələn məsələlər və qarşıda duran vəzifələr haqqında məruzə dinlənilib.\nGündəlikdə olan məsələlərin müzakirəsinə keçməzdən əvvəl Ermənistan silahlı qüvvələrinin təxribatının qarşısını alarkən şəhid olan hərbçilərimizin əziz xatirəsi bir dəqiqəlik sükutla yad edilib.\nSonra çıxış edən Rayon İcra Hakimiyyətinin başçısı İradə Gülməmmədova son günlər cəbhədə yaşanan gərginliklərə, ermənilərin törətdiyi təxribatlara toxunaraq bildirib ki, Ermənistan rəhbərliyi bu dəfə də özlərini əzilən xalq kimi qələmə verməyə çalışıb. Lakin Azərbaycanın apardığı uğurlu siyasət sayəsində ermənilərin bu niyyətinin baş tutmadığını qeyd edən başçı vurğulayıb ki, artıq dünya ictimaiyyəti də Ermənistandan işğal etdiyi torpaqlardan çıxmasını tələb edir.\nBundan sonra Abşeron rayon İcra Hakimiyyətinin başçısının müavini İlham Quluyev geniş məruzə ilə çıxış edib. Bildirilib ki, hesabat dövründə rayonda abadlıq-quruculuq işləri davam etdirilib, əhalinin elektrik enerjisi, içməli su, təbii qazla təchizatı, yol infrastrukturunun yaxşılaşdırılması istiqamətində xeyli işlər görülmüb. Belə ki, 2016-cı ilin birinci rübü ərzində rayonun daxili imkanları hesabına Xırdalan şəhərində Hacı Zeynalabdın Tağıyev, Qalubiyyə küçələrinin abadlaşdırılması işləri həyata keçirilib. Misir Dostluq Parkı yenidən qurulub, Saray və Aşağı Güzdək qəsəbələrinin küçə və parkları daxili imkanlar hesabına abadlışdırılıb. Yol infrastrukturunun bərpası və inkişaf etdirilməsi məqsədilə rayonun yaşayış məntəqələrində daxili yollara 29308 kub metr qrabil tökülərək yayılıb, 33942 kvadratmetr sahə asfaltlanıb, 4220 paqometr səki daşı düzülüb, piyada səkilərinə 1052 kvadratmetr tomet döşənib. Ötən müddət ərzində rayonun yaşayış məntəqələrində 20 min ədəd ağac və gül kolları əkilib.\nHesabat dövründə rayon ərazisində yaşayan əhalinin sabit elektrik enerjisi ilə təminatı ilə bağlı yaşayış məntəqələrində 15 ədəd yeni transformator quraşdırılıb, 2 ədəd yanmış transformator bərpa edilib, 421 ədəd dayaq və 35480 metr naqil dəyişdirilib, yaşayış məntəqələrində 44 min metr uzunluqda “SİP” kabeləşməsi aparılıb.\n2016-cı ilin 3 ayı ərzində rayonun yaşayış məntəqələrində müxtəlif diametrli borularla 3900 p/m uzunluqda yeni içməli su xətləri çəkilib, 976 p/m uzunluqda korroziyaya uğramış xətt dəyişdirilib, 242 ədəd su sayğacı quraşdırılıb, 15 ədəd müxtəlif markalı nasos təmir edilib, eləcə də 450 p/m uzunluqda kanalizasiya xətləri yenilənib. Görədil kəndi, Saray bağ massivi və Digah qəsəbəsi ərazilərində tikinti təşkilatları tərəfindən layihə üzrə inşası yarımçıq qalmış quraşdırma işlərinin davamına başlanılıb və işlər hazırda yekunlaşmaq üzrədir. Eyni zamanda yaxın günlərdə Digah qəsəbəsində və Fatmayı kəndində kanalizasiya sisteminin yenilənməsi ilə bağlı işlərin davam etdirilməsinə başlanılacaqdır.\nHesabat dövründə rayonda sahibkarlığın inkişafı, əhalinin maddi rifahının yaxşılaşdırılması və məşğulluğunun təmin edilməsi, onların sosial problemlərinin həlli məsələləri rayon İcra hakimiyyəti başçısı aparatının daim diqqət mərkəzində saxlanılıb.\nİ.Quliyev bildirib ki, Azərbaycan Respublikasının Prezidenti cənab İlham Əliyevin ölkədə sahibkarlığın inkişaf etdirilməsi, əhalinin məşğulluq səviyyəsinin artırılması, yeni iş yerlərinin açılması, sərmayələrin cəlb edilməsi ilə bağlı tapşırıqlarının icrasının təmin edilməsi məqsədilə rayon İcra Hakimiyyəti başçısının müvafiq sərəncamı ilə rayonda ərazinin inkişafına təsir edə bilən qurumların rəhbərləri, qeyri-hökümət təşkilatlarının nümayəndələri, rayonda fəaliyyət göstərən sahibkarlar da daxil edilməklə 27 nəfərdən ibarət Rayon Qərargahı yaradılıb. Eyni zamanda “Azərbaycan Respublikasının mərkəzi və yerli icra hakimiyyəti orqanlarında Apellyasiya Şuralarının yaradılması haqqında” Azərbaycan Respublikası Prezidentinin 03 fevral 2016-cı il tarixli Fərmanında nəzərdə tutulmuş tapşırıqların icrasının təmin edilməsi məqsədilə Rayon İcra Hakimiyyəti başçısının sərəncamı ilə Abşeron rayon İcra Hakimiyyətinin 7 nəfərdən ibarət Apellyasiya Şurası və Apellyasiya Şurasının 3 nəfərdən ibarət Katibliyinin tərkibi təsdiq olunub.\nBildirilib ki, ümumilikdə 2016-cı ilin ötən müddəti ərzində dövlət qurumları və özəl müəssisələr üzrə rayonda 780 yeni iş yeri yaradılıb, 1 aprel 2016-cı il tarixə 606 nəfər rayon sakini işlə təmin edilib. Bundan əlavə yaxın günlərdə rayon ərazisində istehsal, emal, ticarət, xidmət və digər sahələr üzrə bir çox özəl müəssisələrin fəaliyyətə başlaması və 620-dək əlavə yeni iş yerlərinin açılması gözlənilir.\nHesabat dövründə rayonun daxili imkanları hesabına Xırdalan şəhərində, Ceyranbatan, Saray, Mehdiabad qəsəbələrində, Fatmayı, Novxanı, Pirəkəşkül, Görədil kəndlərində körpələr evi-uşaq bağçasının tikintisi davam etdirilib.\nSonra Abşeron rayon Əhalinin Sosial Müdafiəsi Mərkəzinin drektoru Coşqun Qasımov, Xırdalan enerji Təchizatı və Satışı idarəsinin rəisi Nemət Qasımov, Abşeron Sukanal İdarəsinin rəisi Qorxmaz Abbasov, Mehdiabad qəsəbə inzibati ərazi dairəsini üzrə icra nümayəndəsi Bayram İbrahimov çıxış edərək görülən işlərdən və qarşıda duran vəzifələrdən danışıblar.\nİclasa yekun vuran İ.Gülməmmədova rayonun kənd və qəsəbələrində yaşayan sakinlərlə səyyar-qəbulların keçirildiyini, əhalinin qarşılaşdığı problemlərlə yerlərdə maraqlanıldığını və həlli istiqamətində addımların atıldığını qeyd edib. Kənd və qəsəbələrdə sakinlərin əsasən su, işıq və konalizasiya ilə bağlı problemlərinin olduğunu qeyd edən başçı bu istiqamətdə lazimi tapşırıqları verib.


Qənirə Paşayeva şəhid Miqdad Abduləlimovun valideynləri ilə görüşüb\n23:12 05.03.2021 Ölkə\nMM-in Mədəniyyət Komitəsinin sədri Q.Paşayeva cənab Prezident tərəfindən iki medalla təltif olunmuş qəhrəman şəhidimiz Miqdad Abduləlimovun valideynləri ilə görüşüb\nMilli Məclisin Mədəniyyət Komitəsinin sədri Qənirə Paşayeva Quba rayonunun Mirzəmməməd kənd sakini, Vətən Müharibəsinin şəhidi Miqdad Abduləlimovun anası Tünzalə Vaqif qızı Abduləlimova və atası Faiq Abduləlimovla görüşüb, ürək sözlərini bölüşüb:\nSiz, Vətən uğrunda öz canını qurban vermiş mərd oğulun valideynlərisiz. İşğalçı düşmən üzərində qələbə münasibəti ilə sevinci, qüruru və təbriki ən çox Siz şəhid ailələri haqq edirsiz. Biz Sizə çox minnətdarıq! Şəhid oğlunuz Miqdadın ruhu qarşısında dərin ehtiramla baş əyirik!\nMiqdad 2019-cu ildə həqiqi hərbi xidmətə gedib, Vətən Müharibəsinin ilk günündən döyüşlərə cəlb olunub və qızğın döyüşlərin birində şəhadət mərtəbəsinə yüksəlib.\nMiqdad Abduləlimov cənab Prezident tərəfindən “Vətən uğrunda" və “Laçının azad olunmasına görə" medalları ilə təltif olunub.\nMiqdad kimi gənclərimizlə hər zaman qürur duyacağıq!


Partners & Business Night – MarSol\nPartners & Business Night\ntedbirler, Xəbərlər, Xəbərlər\n30 mart MARSOL partnyorlarının iştirakı ilə daha bir “Partners & Business Night” tədbiri “Arion Hotel”də baş tutub. Bu dəfəki görüşdə də məqsədimiz hər zaman olduğu kimi yeni tanışlıqların və biznes əlaqələrinin qurulmasına töhvə vermək olub.\n“Partners & Business Night” tədbirində ilk öncə “Marsol” MMC-nin təsisçisi Tural Mustafayev çıxış edib və iştirak edən hər kəsi salamlayıb, gələcək dövr üçün fəaliyyətlərində uğurlar arzu edib.\n70-ə yaxın partnyor şirkətin iştirakı ilə baş tutan görüşdə 2021-2022 sponsorlarının çıxışları gecəyə xüsusi maraq qatıb. Belə ki, sponsor olan şirkət rəhbərləri çıxışın sonunda püşk atma yolu ilə müəyyənləşdirilən şirkətlərə hədiyyələr təqdim edib.\nİlk öncə “Sabiroğlu” şirkətinin direktoru Elnur bəy çıxış üçün dəvət olunub. Elnur bəy “MARSOL MMC” ilə əməkdaşlığın faydalarından və ətraflarında toplanan sahibkar kütləsindən danışıb. Sonda isə 1 partnyorumuza “Opet maşın yağı” hədiyyə edib.\nDaha sonra “Kapital Bank” KOS departamenti Partnyorlarla iş şöbəsinin rəhbəri Vüsal bəy çıxış üçün dəvət olunub. Vüsal bəy hədiyyə olunan “Birkart miles”kartı haqqında məlumat verib və 5 partnyorumuza hədiyyələri təqdim edib.\nGörüşdə sponsorlarımızdan olan “Grow Audit and Consulting” şirkətinin rəhbəri Orxan bəyə çıxış üçün söz verilib. Orxan bəy çıxışında “MARSOL MMC”nin fəaliyyət istiqamətləri və onlara qazandırdığı dostluqlar haqqında danışıb. Sonda isə 3 partnyorumuza ödənişsiz “1 İllik vergi məsləhətləri xidməti”ni hədiyyə edib.\nNövbəti çıxış üçün söz “BHB Strateji Media Agentliyi”nin rəhbəri Xəyal bəyə verilib. Xəyal bəy fəaliyyət istiqamətlərindən məlumat verib və 1 partnyorumuza ATV kanalı “Xəyalınızdakı ev verlişində 1 aylıq pulsuz reklam” hədiyyə edib.\n“Partners & Business Night” tədbirində “Vəlioğlu 2018” şirkətinin rəhbəri Zaur bəy də çıxış edib. Zaur bəy “Vəlioğlu 2018” şirkətinin idxal etdiyi məhsullar haqqında geniş məlumat verib və 5 partnyorumuza məhsullarından hədiyyə edib.\n“Caspian Energy Group” şirkətinin rəhbəri Natiq bəy də çıxışı zamanı fəaliyyət istiqamətlərindən məlumat verib, MARSOL partnyorları ilə iş birliklərindən danışıb. Sonda isə 3 partnyorumuza “Məhsulların alışı zamanı 5% endirim” hədiyyə edib.\nNövbəti çıxış üçün söz “Texnogallery” şirkətinin direktoru Akim bəyə verilib. Akim bəy şirkət və məhsulları haqqında məlumat verərək, 1 partnyorumuza ofisdə istifadə üçün “mouse, mousepad, qulaqlıq” dəstini hədiyyə edib.\nTədbirdə iştirak edən növbəti sponsorumuz “AzEstetik” şirkətinin rəhbəri Fariz bəy çıxış üçün dəvət olunub. Fariz bəy 1 partnyorumuza “AzEstetik” şirkətində satışda olan aparatların kiçikölçülü portativi olan “G5 masaj aparatı” hədiyyə edib.\nSonda isə “Saloni Mebel” şirkətinin rəhbəri Elməddin bəy çıxış üçün dəvət olunub. Elməddin bəy də öz növbəsində şirkət haqqında məlumat bildirib və 1partnyorumuza “Jurnalni masa” hədiyyə edib.\nƏn sonda “Partners & Business Night” tədbirində partnyorlarımız “Concept Catering” şirkəti tərəfindən xüsusi olaraq hazırlanan tort və ləziz təamlardan dadaraq, çay süfrəsi ətrafında səmimi danışıqlar aparıblar. Tədbirin sonunda partnyorlarımız xatirə şəkli çəkdiriblər.


Rüfət Aslanlının həbsi aktuallaşır... – ilginc korrupsiya faktları » www.XALQXEBER.az\nRüfət Aslanlının həbsi aktuallaşır... – ilginc korrupsiya faktları\n24-10-2018, 09:49 354 dəfə baxılıb\nMaliyyə Bazarlarına Nəzarət Palatasının sabiq rəhbəri Rüfət Aslanlı barədə hər gün yeni məlumatlar aşkarlanmaqdadır. Onun harın həyat tərzi, bahalı avtomobilləri, müxtəlif saatları və sair barədə ölkə mətbuatında çoxsaylı materiallar dərc olunur.\nHəmin materiallardan aydın olur ki, sabiq Palata rəhbəri çox dəbdəbəli həyat tərzi keçirib, bahalı aksesuarlara, əyləncə və gəzintilərə külli miqdarda pullar xərcləyib. Məsələn, haqqın.az saytının yaydığı son məlumatdan R.Aslanlının Londonda bir hoteldə qalmağa minlərlə funtsterlinq xərclədiyi ortaya çıxır. Belə ki, 2016-cı ilin avqust-oktyabr aylarında Palata rəhbəri olaraq o, Londonun “Windzor Suite” hotelində qalmağa bir dəfə 3600, ikinci dəfə isə 4300 funtsterlinq pul xərcləyib. Ödənişləri isə özünün “Lloyds Bank PLC”dəki hesabından icra edib. Bundan əlavə, R.Aslanlı Beynəlxalq Bankın sabiq direktoru Cahangir Hacıyevin xanımı Zamirə Hacıyevanın bazarlıq etdiyi “Harrods” adlı ticarət mərkəzindən böyük məbləğdə alver edib. Belə ki, 2016-cı ilin 2 sentyabr tarixində onun kart hesabından həmin ticarət mərkəzi üçün 31 min 435,15 dollar çıxılıb. Elə həmin gün həmin ticarət mərkəzində R.Aslanlı daha 40 min 561 dollar xərcləyib.\nGöründüyü kimi, R.Aslanlının xərcləmələri onun statusu, aylıq vəzifə maaşı ilə müqayisədə yüz dəfələrlə yüksək məbləği əhatə edir. Bu məlumatların açıqlanması R.Aslanlının həbsinə səbəb ola bilərmi? Onun barəsində xərcləmələri və əmlakı ilə bağlı iş qaldırıla bilərmi?\nRüfət Aslanlı banklardakı qeyri-sağlam durumu normala salmağa məsul edildiyi halda, onun özünün maliyyə sektorunda korrupsiyaya qurşanması məsuliyyətini ikiqat artırır.\nSuallara cavab verən hüquqşünas-ekspert Əkrəm Həsənov deyir ki, Azərbaycanda var-dövlətin mənşəyini sübut edə bilməmək cinayət sayılmır: “Yəni cinayət deyil, ümumiyyətlə, buna görə məsuliyyət nəzərdə tutulmur. Məsələn, Böyük Britaniyada 50 min funtsterlinqdən artıq olan əmlak barədə mənbəyinin göstərilməsi tələb olunur. Beynəlxalq Bankın sabiq rəhbəri Cahangir Hacıyevin xanımı Zamirə Hacıyevaya qarşı bu qanun əsasında iş qaldırılıb. Mənbəyini sübut edə bilməsə, əmlakı əlindən alınacaq. Bizdə isə bununla bağlı heç bir norma yoxdur. Heç Azərbaycanda dövlət məmurlarının gəlir bəyannaməsi təqdim etməsi qaydası da yoxdur. Daha doğrusu, bununla bağlı müəyyən işlər görülsə də, uzun illərdir proses yubadılır. Əksər ölkələrdə dövlət məmurları illik gəlir-xərcləri barədə bəyannamə təqdim edirlər. Oradan bilinir ki, kim nə qədər gəlir əldə edib. Azərbaycanda isə bu olmadığı üçün kimin gəlirinin nə qədər olduğu, nə qədər xərcləməyə imkan verdiyi bilinmir”.\nHüquqşünas bildirir ki, Azərbaycanda insanlar, o cümlədən keçmiş vəzifəlilər konkret əməllərə görə cəzalandırılır: “Məsələn, korrupsiyaya görə cəzalandırma olur, yaxud mənimsəmə, rüşvət alma faktlarına görə olur. Rüfət Aslanlıya gəlincə, Palataya rəhbərlik etdiyi dövrdə baş verən bir sıra faktlara görə onun barəsində cinayət işinin qaldırılması mümkündür. Məsələn, ”Bank Standard"ın sağlamlaşdırılması adı ilə xeyli miqdarda vəsaitin hara getdiyi məlum deyil. Belə ki, Mərkəzi Bankdan bu bankın sağlamlaşdırılması üçün 115 milyon manat götürülüb. Sənədlərdə göstərilir ki, guya bu məbləğin 75 milyon manatı “StandardBank”ın əmanətçilərinə ödənilib. Mən bu gün “StandardBank”ın Kreditorlar Komitəsinin sədriyəm. O bankda pulu qalan 44 min fiziki və hüquqi şəxsi təmsil edirəm. Bu şəxslər bildirirlər ki, bizə heç nə verilməyib. Bəs onda bu pul kimə verilib? 2016-cı ilin mayından sentyabrınadək “StandardBank”ın sağlamlaşdırılması prosesi gedib. Bu prosesə Maliyyə Bazarlarına Nəzarət Palatası, Palataya isə Rüfət Aslanlı rəhbərlik edib".\nƏ.Həsənov bildirir ki, əslində R.Aslanlının rəhbərlik etdiyi Palata “StandardBank”ın sağlamlaşdırılmasını da qanunsuzluqlarla icra edib: “Sağlamlaşdırma üçün plan hazırlanmalı və Nazirlər Kabineti tərəfindən təsdiqlənməli və qərar verilməli idi. Palata belə bir qərar olmadan sağlamlaşdırmaya başlayıb. Bundan əlavə, sağlamlaşdırma prosesi müddətində heç bir əmanətçiyə banka qoyduğu əmanəti götürməyə icazə verilmirdi - Rüfət Aslanlının əmri ilə. Bu halda Mərkəzi Bankdan alınan pullar hansı əmanətçilərə verilib? Habelə, sağlamlaşdırma getdiyi 5 ay ərzində ”StandardBank"da hər ay 30 milyon manat “itib”. Bu, Ali Məhkəmənin təsdiq etdiyi ləğv planında əksini tapan faktdır. Bu pullar hara gedib? Dəfələrlə bu sualları vermişəm, cavab verən yoxdur. Düşünürəm ki, bu faktlar üzrə cinayət işi qaldırılıb, günahkarlar cəzalandırılarsa, onların arasında Rüfət Aslanlı da ola bilər".\nRüfət Aslanlıdan prezidentə zərbə: Qərb şirkətlərinin 31 faizi narazıdır\nRüfət Aslanlının dəbdəbəli həyat tərzi -FOTOLAR


Baş səhifə » SON 10 İL » Qeyri-neft sektorunun inkişafı\nAzərbaycanda ötən 8 ildə qeydə alınan sürətli iqtisadi inkişafda neft sektorunun rolu aparıcı olsa da son illər qeyri-neft sektoru ümumi iqtisadi artımda önə çıxmaqdadır. Rəsmi statistika və makroiqtisadi göstəricilərə əsasən son 8 ildə ölkədə qeyri-neft sektorunda artım 2.2 dəfədən çox olub. Neft gəlirlərinin iqtisadiyyatın şaxələndirilməsinə hesablanmış xərclənmə strategiyası özünü doğruldub. Keçid dövrünü yaşamış hər bir ölkə kimi Azərbaycan da güclü iqtisadiyyat qurmaq üçün öz təbii resurslarından faydalanıb, ancaq bu resurslardan əldə etdiyi gəlirlər hesabına iqtisadiyyatını uğurla şaxələndirə və onun neftdən asılılığını minimuma endirə bilib. Bu strategiya nəticəsində ölkədə tikinti, turizm, kənd təsərrüfatı, nəqliyyat, informasiya və kommunikasiya texnologiyaları sektorlarında davamlı artım tendensiyası hökm sürməkdədir. Bu tendensiyanın göstəricilərindən biri kimi, son 8 ildə ölkədə 1 milyondan yuxarı iş yeri yaradılıb və bunun böyük hissəsi məhz qeyri-neft sektorunda baş verib.\nKənd təsərrüfatı, turizm, informasiya-kommunikasiya texnologiyaları, emal sənayesi Azərbaycanda qeyri-neft sektorunun inkişafında əsas prioritet sahələr hesab edilir. Beynəlxalq maliyyə institutları bu sahələr arasında kənd təsərrüfatı və turizmin əhəmiyyətini xüsusi qeyd edirlər. Belə ki, ölkənin məşğul əhalisinin 44 faizə yaxını məhz kənd təsərrüfatında çalışır. Bu səbəbdən ölkədə kənd təsərrüfatının inkişafına yönələn ardıcıl dövlət proqramları, islahatlar və yeni texnologiyaların cəlb edilməsi həyata keçirilməkdədir. Nazirlər Kabinetinin hesabatında yer alan rəqəmlərə görə 2003-cü ilə nisbətən 2011-ci ildə kənd təsərrüfatı məhsullarının istehsalında 34 faiz artım qeydə alınıb. Son üç ildə isə kənd təssərüfatının ümumi məhsulunun artım tempi orta hesabla 2,5 faiz təşkil etmişdir. Azərbaycanla sıx tərəfdaşlıq edən Asiya İnkişaf Bankı da kənd təsərrüfatı və turizmi ölkədə qeyri-neft sektorunun inkişafının aparıcı istiqamətləri hesab edir. Bank hesab edir ki, regionlarda infrastrukturun yaxşılaşması, kənd təsərrüfatı məhsulları istehsalçılarının subsidiyalaşdırılması və onlar üçün vergi güzəştlərinin saxlanması Azərbaycanda böyük potensiala malik olan kənd təsərrüfatı sahəsinin inkişafına yardım edir. Bankın hesablamalarına görə ölkənin turizm imkanlarından tam istifadə qeyri-neft ÜDM-inin artımına gətirib çıxaracaq. Belə ki, Azərbaycanın zəngin turizm potensialına malik olması və ölkədə turizm infrastrukturunun son illər sürətli inkişafı qeyri-neft sektorunun bu istiqaməti üzrə ölkəyə böyük gəlirlər vəd edir.\nİnkişafı təmin edən tədbirlər və proqramlar\nHazırda Azərbaycanda istehsal edilən qeyri-neft məhsulları, o cümlədən elektrik maşınları və avadanlıqları, onların hissələri, kimya sənayesi məhsulları, tikinti materialları, hazır toxuculuq məmulatları və s. müxtəlif bölgələrə ixrac edilir. İqtisadiyyatın şaxələndirilməsi və qeyri-neft sektorunun inkişafına zəmin yaratmaq üçün ölkə prezidentinin sərəncamları və təsdiq etdiyi inkişaf proqramları əsasında kiçik və orta sahibkarlığın dəstəklənməsinə, bu fəaliyyətlə məşğul olanlara güzəştli dövlət kreditlərinin ayrılmasına, kənd təsərrüfatına subsidiyaların yönəldilməsinə, ölkə boyu nəqliyyat-kommunikasiya infrastrukturunun yenidən qurulmasına milyardlarla dollarlıq vəsait xərclənib. Bu xərcləmələr çox keçmədən öz bəhrəsini verməyə başlayıb və iqtisadiyyatın qeyri-neft sektorunda böyük canlanmaya səbəb olub. İqtisadiyyatın diversifikasiyası ilə bağlı nəzərdə tutulmuş tədbirlərin reallaşdırılması üçün dövlət başçısının müvafiq fərman və sərəncamları ilə "Azərbaycan Respublikası iqtisadi rayonlarının 2009-2013-cü illərdə sosial-iqtisadi inkişafı Dövlət Proqramı", "2008-2015-ci illərdə Azərbaycan Respublikasında yoxsulluğun azaldılması və davamlı inkişaf Dövlət Proqramı", "2008-2015-ci illərdə Azərbaycan Respublikasında əhalinin ərzaq məhsulları ilə etibarlı təminatına dair Dövlət Proqramı” və digər proqramlar qəbul olunub. Bu proqramlar uğurla icra olunmaqdadır.\nQlobal iqtisadi böhran dövründə sensasiyalı artım\nİqtisadi İnkişaf Nazirliyinin rəsmi məlumatlarına əsasən son 8 il ərzində Azərbaycanda sənaye istehsalı 2,7 dəfə, kənd təsərrüfatı məhsullarının istehsalı 1.3 dəfə, tikinti sektorunda iş həcmi 3,2 dəfə, nəqliyyat xidmətlərinin həcmi 2,3 dəfə, rabitə və informasiya sektorunda xidmətlər isə 6,4 dəfə artıb. 2005-2011-ci illərin nəticələrinin təhlili göstərir ki, bu dövrdə, ümumi iqtisadi inkişafla yanaşı, qeyri-neft sektorunda da davamlı inkişaf qeydə alınmış və qeyri-neft sektoru üzrə ÜDM nisbətən sabit artım tempinə malik olmuşdur. İqtisadi İnkişaf Nazirliyinin, Dövlət Statistika Komitəsinin, Vergilər Nazirliyinin, Beynəlxalq Valyuta Fondunun (BVF) məlumatlarına əsasən 2009-cu ildə qeyri-neft sektoru üzrə 6.2 faizlik, 2010-cu ildə isə 7.9 faizlik artım qeydə alınıb ki, bu da qlobal iqtisadi böhranın hökm sürdüyü bir vaxtda kifayət qədər sensasiyalı nəticə idi. 2010-cu ildə il təkcə sənaye məhsulu istehsalı neft sektorunda 1,7%, qeyri-neft sektorunda isə 6,6% artmışdı. Bütövlükdə, qeyri-neft sektorunun inkişafında "Azərbaycan Respublikasının regionlarının 2009-2013-cü illərdə sosial-iqtisadi inkişafı Dövlət Proqramı" ilə nəzərdə tutulmuş tədbirlərin həyata keçirilməsinə, o cümlədən istehsal və xidmət müəssisələrinin tikilməsinə böyük yer verilir. Rəsmi statistikaya görə 2003-cü ildən indiyədək ölkədə 1927 istehsal təyinatlı obyektlər istifadəyə verilmişdir. 2011-ci ildə isə 40-dan artıq sənaye müəssisəsi istismara verilib, təxminən 100 müəssisənin tikintisi davam edir. Hazırda regionlarda 200-dən çox müəssisə, o cümlədən 70-dən çox sənaye müəssisəsinin tikintisi davam etdirilir və 75 istehsal-emal müəssisəsinin istifadəyə verilməsi gözlənilir. Bu istehsal-emal müəssisələri hökumət yanında Sahibkarlığa Kömək Milli Fondunun (SKMF) güzəştli kreditləri hesabına tikilir.\nBeynəlxalq Valyuta Fondu qeyri-neft sektorunda yüksək artım tempi müşahidə edir\nQeyri-neft sektorunda artım tendensiyası 2011-ci ildə də davam edib. Həmin il qeyri-neft ÜDM-in artımı 9.5 faiz təşkil edib, ilin 11 ayı ərzində ümumilikdə 45,5 milyard manatlıq ÜDM istehsal olunub ki, bunun da təqribən 21,5 milyard manatı və ya 47%-i qeyri-neft ÜDM-in payına düşüb. Nəticədə son illərdə ilk dəfə olaraq qeyri-neft sektorunda istehsal olunan ÜDM-in həcmi ilə neft sektorundakı ÜDM arasında tarazlıq yaranıb. 2011-ci ildə dövlət büdcəsinə vergi daxilolmalarının həcmi 5 milyard 475,1 milyon manat təşkil edib. Bunun 2 .9 milyard manata yaxını qeyri-neft sektorunun payına düşüb ki, bu da 2010-cu ilə olan göstəricidən 22 faiz çox idi. Beynəlxalq Valyuta Fondunun hesabatında deyilirdi ki, 2011-ci ildə Azərbaycanda qeyri-neft iqtisadiyyatı yüksək artım tempini davam etdirmiş və yaxın müddət üçün iqtisadi perspektivlər bütövlükdə müsbətdir. Fondun bildirdiyinə görə, qeyri-neft sektorunda, əsasən, tikinti və xidmət sahələrinin hesabına qeydə alınan 9.5 faiz artım 2011-ci ildə neft hasilatının texniki səbəblərlə bağlı 10 faiz azalmasını, demək olar ki, tam kompensasiya etmişdir. Hesabata görə Azərbaycanda iqtisadi perspektivlərlə bağlı olan risklər, əsasən, balanslaşdırılmışdır və BVF-in Bakıdakı missiyası avro zonada yaşanan böhranın Azərbaycanın iqtisadiyyatına birbaşa təsirlərinin məhdud olacağını gözləyir.\nNövbəti 3 ildə orta hesabla 8 faizlik artım proqnozları\n2012-ci ildə isə BVF Azərbaycanda qeyri-neft sektorunun 6 faiz artacağını proqnozlaşdırılır. İqtisadi İnkişaf Nazirliyi isə 2012-ci ildə iqtisadi artımın əsasən qeyri-neft sektorunun hesabına təmin ediləcəyini və bu sektorun artımı 8,6 faiz səviyyəsində olacağını proqnozlaşdırır, növbəti üç ildə isə qeyri-neft ÜDM-inin artımı orta hesabla 8 faiz təşkil edəcək. Azərbaycanda diversifikasiya üzrə aparılan uğurlu iqtisadi siyasət 2015-ci ildə neft sektorunun ÜDM-də payının 29,3 faizə qədər azalmasına gətirib çıxaracaq. Nəticədə qeyri-neft sektorunun ÜDM-də payı 2015-ci ildə 44,4 faizdən 61,3 faizə çatacaq. (Qeyd edək ki, 2010-cu ilə aid olan rəqəmlərə görə neft sektorunun ÜDM-də payı 48,5 faiz təşkil edirdi.) Ölkə prezidentinin 2012-ci ilin əvvəllərində hökumət qarşısında qoyduğu yeni vəzifəyə əsasən 2004-cü ildən bu yana 300 faizdən çox artan Ümumi Daxili Məhsul (ÜDM) qarşıdakı 10 ildə daha iki dəfə artmalıdır. Lakin bu artım əsasən qeyri-neft sektorunun hesabına baş verməlidir. Dünya Bankının proqnozlarında da deyilir ki, Azərbaycan iqtisadiyyatının yaxın və orta perspektivlərdə inkişafı məhz qeyri-neft sektoru hesabına baş verməlidir.\nSektorun inkişafı ölkənin beynəlxalq reytinqini yüksəldir\nAzərbaycanda qeyri-neft sektorunun son illər ərzində müşahidə edilən davamlı inkişaf tendensiyası beynəlxalq reytinq agentlikləri tərəfindən ölkənin reytinqinin yüksəltməsində də əsas kimi nəzərə alınır. 2012-ci ilin aprelində «Moody’s İnvestors Service» beynəlxalq reytinq agentliyi Azərbaycanın müstəqil reytinqini «Ba1»-dən «Baa3» həddinə qədər yüksəldib. Bu zaman Azərbaycanda qeyri-neft sektorunun sürətli inkişafı da reytinqin yüksəlməsinə səbəb olan amillərdən biri kimi göstərilib. Agentlik qeyd edir ki, hökumət Sahibkarlığa Kömək Milli Fondu vasitəsilə özəl sektoru fəal dəstəkləyir. Bu fond vasitəsilə təkcə 2010-cu ildə 100-dən çox şirkətə 125 milyon dollar məbləğində güzəştli kreditlər ayrılıb. Həmçinin 2011-ci ilin dekabr ayında digər nüfuzlu beynəlxalq reytinq agentliyi “Standart & Poor’s” Azərbaycanın xarici və daxili valyutada uzunmüddətli suveren kredit reytinqini bir pillə artıraraq “BBB-“ səviyyəsinədək qaldırıb və bununla da Azərbaycana investisiya reytinqi verib. Agentlik, həmçinin, Azərbaycanın xarici və daxili valyutada qısamüddətli suveren kredit reytinqini də bir pillə artaraq “B” səviyyəsindən “A-3” səviyyəsinə çatdırıb. Bu zaman əsas amillərdən biri kimi qeyri-neft sektorunda davamlı inkişaf nəzərə alınıb. Həmçinin iqtisadiyyatın şaxələndirilməsinə, qeyri-neft sektorunun inkişafına yönələn strategiyanın nəticələri olaraq Davos İqtisadi Forumunun reytinqində Azərbaycan iqtisadiyyatın rəqabətə davamlılığına görə 55-ci, MDB-də isə birinci yerdə göstərilib.\nBeləliklə, Azərbaycan özünün zəngin neft-qaz ehtiyatlarından uzunmüddətli və davamlı iqtisadi inkişafa nail olmaq üçün uğurla faydalanmaqdadır. “Qara qızıl”ın qeyri-neft sektorunun inkişafı üçün aparıcı qüvvə olan insan kapitalına çevrilməsi, neft-qaz gəlirlərindən istifadə etməklə gələcəkdə bu gəlirlərdən asılı olmayan güclü, rəqabətədavamlı iqtisadiyyat qurulması strategiyası öz nəticələrini verməkdədir.


Çırpılmış krem necə etmək olar | l-groop.com\nÇırpılmış krem necə etmək olar\nTəsəvvür edin ki, üstünüzə təzə, evdə hazırlanmış çırpılmış krem çəkin tortlar və digər şirniyyatlar. Düşünə biləcəyinizdən daha asandır. Qoruyucu maddələr olmadan çoxlu, desertə bənzər bir yemək üçün mükəmməl reseptlər. Bir stəkan çırpılmış krem, iki stəkan çırpılmış krem verir.\nKlassik çırpılmış krem\nKremi soyudun. Krem nə qədər soyuqsa, qamçı asmaq daha asandır. Kremi soyuducudan götürdüyünüz anda bir müddət piştaxtada oturmağı əvəzinə qamçılamağı planlaşdırın. Kremi tökdüyünüz qab, mümkünsə soyudulmalıdır. \nŞəkər və duz əlavə edin. Seçdiyiniz şəkərlə kremi tatlandırın. Kremin zəngin ləzzətini və şəkərlə kontrastını çıxarmaq üçün bir çimdik duz əlavə edin. Qarışığı yaxşıca qarışdırmaq üçün bir qaşıq və ya çırpın. \nKremi çırpın. Böyük bir çırpma və ya bir əl qarışdırıcıdan istifadə edərək, kremi dairəvi istiqamətdə çırpmağa başlayın. Havanın ağır bir mayedən yüngül, tüklü bir maddəyə çevrilməsini təmin etmək üçün mümkün qədər tez qamçılayın. \nƏl ilə kremi necə effektiv şəkildə qamçılamağı öyrənmək üçün bir az təcrübə lazımdır. Kremin çox istiləşməyə vaxtı olmadığı üçün kifayət qədər tez çalışmalısınız. İstifadə etdiyiniz əl çox yorulursa digər tərəfdən keçin.\nİşi asanlaşdırmaq üçün elektrik qarışdırıcıdan istifadə edin. Bir stəkan qarışdırıcının altına krem qabını qoyun və maşının bütün işləri görməsinə icazə verin, ya da əl qarışdırıcıdan istifadə edərək kremin içərisinə yumşaq bir şəkildə çırpın.\nZirvələrin meydana gəlməsini izləyin. Diqqət edəcəyiniz ilk dəyişiklik, çırpma və ya döyənlərin kremdə sürük izləri buraxmağa başlayacağı, bunun toxumada daha möhkəm hala gəldiyini göstərir. Çırpma və ya döyücüləri kremdən qaldırana və onların arxasında yarı sərt zirvələri buraxana qədər qamçıya davam edin. \nBəzi insanlar, tortlar və pirojnaların ləzzətini aşağı salan yumşaq çırpılmış qaymağı üstün tuturlar. Digərləri, bir desertin üstündə istifadə edildiyi zaman müəyyən bir forma saxlayan daha sərt çırpılmış kremə üstünlük verirlər. Qaymaq istədiyiniz toxuma çatana qədər çırpın.\nKərə yağı başlamazdan əvvəl çırpmağı dayandırın. Çırpınmağı çox uzun müddət davam etsəniz (elektrik qarışdırıcı ilə etmək daha asandır) krem bərk kərə yağına çevriləcəkdir. Əgər bu baş verərsə, darçın şəkər tostu və ya başqa bir ləzzətli bir yemək hazırlamaq üçün kərə yağı əlavə edin və yeni bir dəstə qaymaqla başlayın.\nƏtirli çırpılmış krem\nÇırpılmış kremi necə ləzzətləndirəcəyinizə qərar verin. Son illərdə qaymaqlı yeməyi tamamlayan müxtəlif ləzzətlərdə çırpılmış krem hazırlamaq populyarlaşdı. Çırpılmış krem, ekstraktlar, kakao, likör və zestlərlə asanlıqla ləzzətlənir; desertinizlə işləyən bir kombinasiya seçin. Burada bir neçə fikir var: \nBir kaşığı kakao əlavə edərək şokoladla çırpılmış qaymaq edin. Bu şokolad ipək pastası üçün əla bir hazırlıq olardı.\nVanil burbon çırpılmış qaymağı pean pastası üçün əlavədir. Qarışığa bir çay qaşığı vanil və bir çay qaşığı burbon əlavə edin.\nBir kaşığı limon yeməyi əlavə edərək parlaq ləzzətli bir krem yaradın və üstünə çiyələk qısası üçün istifadə edin.\nBadam və ya anis ekstraktı çırpılmış qaymaq üçün incə bir dərinlik əlavə edir. Bunlar giləmeyvə pirojnaları üçün əla doldurma edir.\nKremi qamçıdan əvvəl ləzzət edin. Çırpılmış krem hazırlamağa hazırlaşdıqda, soyudulmuş qaymağı soyuducudan çıxarın və təmiz bir qaba tökün. Şəkər və bir çimdik duz əlavə edin, sonra istifadə etmək istədiyiniz ləzzətləri əlavə edin. Hamısını bir qaşıq və ya çırpma ilə qarışdırın. \nKremi çırpın. Klassik çırpılmış krem üçün təsvir olunan eyni texnikadan istifadə edərək üstünlük verdiyinizdən asılı olaraq yumşaq və ya sərt zirvələr əmələ gələnə qədər kremi döyün. Pasta və ya tortunuzun üstünə kremdən istifadə edin.\nQaymaqlı pendir çırpılmış qaymaq\nKrem pendirini döyün. Soyudulmuş bir qabda qoyun və yüngül və tüklü olana qədər döyün. \nKremi şirinləşdirin. Ayrı bir qabda soyudulmuş çırpma kremi, vanil, şəkər və duz tökün. Qarışığı yaxşıca qarışdırmaq üçün bir çırpma və ya qaşıq istifadə edin. \nKremi çırpın. Kremi yumşaq zirvələr meydana gələnə qədər qamçılamaq üçün bir çırpma və ya əl qarışdırıcıdan istifadə edin. Sərt zirvələri çırpmaqdan az keçin. \nKrem pendirini və çırpılmış kremi birləşdirin. Çırpılmış qaymaq qabına qaymaqlı pendir əlavə edin. Çırpıcıları qabdan qaldırdığınız zaman sərt zirvələr yaranana qədər qarışığı döymək üçün çırpma və ya əl qarışdırıcıdan istifadə edin.\nQaymaqlı pendir çırpılmış qaymağı yağlama və ya buzlanma şəklində istifadə edin. Krem pendirli çırpılmış qaymaq adi çırpılmış kremdən bir az daha sərt və daha qalın olduğundan, ya istiləşmə, həm də buzlanma kimi istifadə edilə bilər. Krem pendirli çırpılmış krem, alma tortu və ya zucchini çörəyi üçün ləzzətli bir buzlanma edir. \nÇırpma kremi və ağır krem eynidır?\nÇox bənzər kremlərdir, lakin yağ tərkibində fərqlənirlər. Adətən ağır krem, qamçı kremindən (30 - 35%) bir qədər yüksək yağ tərkibinə malikdir (36 - 39%). Ağır kremdəki yağ miqdarı daha uzun müddət daha sərt və sıx qalmağa imkan verir, qamçı kremindəki yağ miqdarı isə çırpıldığında daha yüngül, tüklü və həcmli bir quruluş əldə etməyə kömək edir. İkisi də çırpılmış krem hazırlamaq üçün uyğundur, amma kremin həcmi tortlar, desertli pirojnalar və s. Üzərindəki yağları, souslar və borular üçün yaxşıdır.\nSüddən çırpılmış qaymaq edə bilərsiniz?\nBəli, süddən çırpılmış qaymaq etmək mümkündür. Sizə 1 ¼ stəkan tam qaymaqlı süd, 2 çay qaşığı jelatin və ya agar agar toz və 2 xörək qaşığı şirniyyat şəkəri lazımdır. Bir fincan ¼ stəkan süd tökün və jelatin və ya agar agar əlavə edin, çiçəklənməyə 5 dəqiqə buraxın. Bu qarışığı maye halına gətirmək üçün istilənin, sonra sərinləyin. Böyük bir qabda 1 stəkan süd əlavə edin, sonra qənnadıçılar şəkər əlavə edərək qarışdırın. Jelatin və ya agar həllini əlavə edin və südün içinə çırpın, sonra yarım saat soyudun. Bütün qarışıq çırpılmış qaymaq halında qalınlaşana qədər elektrik qarışdırıcı ilə çıxarın və döyün. Dərhal istifadə edilə bilər və ya 2 günə qədər soyudulur.\nƏllə krem qamçılayırsan?\nƏl ilə çırpılmış krem hazırlamaq üçün bir çırpın. Kremi soyuq bir qabda qoyun və soyudulmuş kremdən istifadə edin. Çırpıcı istifadə edərkən, kremin zirvələrini meydana gətirməsi üçün arxa və irəli döyülmə hərəkətindən istifadə edin. Elektrikli bir çırpma istifadə etsəniz, krem üzərində olduğundan daha uzun müddət işləməlisiniz, amma bu o qədər də çətin deyil və tezliklə kremdə daha çox müqavimət göstərərək zirvələrin əmələ gəldiyini görəcəksiniz.\nMağaza kremi satın almadan edə biləcəyim tort doldurmaq və ya doldurmaq üçün başqa bir növ krem varmı?\nBəli, yumurta ağını və çox miqdarda şəkər istifadə edə bilərsiniz. Ağ şəkərin miqdarı nə qədər krem hazırlamaq istədiyinizə (4-5 yumurta ağının bir tortu örtə bilər) və əlavə edəcəyiniz şəkərin, qaymağınızın nə qədər şirin olacağından asılıdır. Yumurta ağlarını son dərəcə tüklənənə qədər bir qarışdırıcıya qarışdırın və yumurta ağlarını qarışdırarkən şəkərini az-az əlavə edin.\nLaylı torta əlavə etmək yaxşıdır?\nƏlbətdə. Tortlar çırpılmış qaymaqla çox yaxşı gedir.\nEvdə inək südündən təzə qaymaq çırpılmış qaymaq etmək üçün istifadə edilə bilərmi?\nƏgər siz artıq ayrılmış krem çəkmisinizsə, deməli, onu qamçılamaq lazımdır (həddindən artıq məşq etmək istəmirsinizsə, elektrik qarışdırıcıdan istifadə edin). Şirinlik əlavə etmək üçün bir dəfə sərt bir az şəkər əlavə edin.\nVanil ekstraktı çırpılmış kreminizə ləzzət əlavə edir və tövsiyə olunur. Ancaq istəməsən əlavə etməyiniz lazım deyil.\nÇırpma kremi olaraq hansı krem növünə istinad edirsiniz?\nÇırpma kremi 30% və ya daha çox kərə yağı ehtiva edən kremdir və ümumiyyətlə supermarketlərdə belə adlanır. Bu hava ilə qarışdırıla bilər və nəticədə meydana gələn kolloid orijinal kremin həcmini təxminən iki qat artır, çünki hava kabarcıkları yağ damlaları şəbəkəsinə tutulur. Aşağı yağlı krem (və ya süd) yaxşı qamçı vermir, daha yüksək yağlı krem isə daha sabit bir köpük çıxarır.\nÇırpılmış krem şəklini bir tort üzərində nə qədər tutacaq?\nÇox uzun olmayacaq - ümumiyyətlə 40 ilə 60 dəqiqə - buna görə formanın daha yaxşı tutulmasına kömək etmək üçün çırpılmış kremə bir az jelatin əlavə etməyi düşünə bilərsiniz.\nBunu ağır çırpma kremi istifadə etmədən etmək mümkündürmü?\nÇırpma kremi lazımdır, çünki asanlıqla hava ilə qarışdırıla bilər və sabit bir köpük meydana gətirir. Az yağlı krem və ya süd yaxşı qamçı vermir.\n"Ultra pasterizə edilmiş" ağır kremdən çəkinin, əgər mümkünsə, o da qamçılanmaz.\nÇırpılmış krem çox turş dadlı olarsa, bir az daha şəkər əlavə edin.\nXüsusi tədbirlər üçün çırpmadan əvvəl qida rəngləmə əlavə edin.\nÇırpılmış qaymağın bir tortu bəzəməsi kimi daha sərt qalmasını istəyirsinizsə, qamçı edərkən bir çimdik qarğıdalı kökü əlavə edin.\nƏn yaxşı nəticələr üçün soyudulmuş metal bir qabdan və soyudulmuş metal çırpıntıdan istifadə edin. Plastik istifadə etməyin.\nNormal şəkər əvəzinə qəhvəyi şəkər istifadə etməyə çalışın. Bu, zövqə bir az daha isti ton verir, həmçinin kremini biraz karamel tonlanmış hala gətirir.\nBir tortun üstünə krem çırpırsınızsa, əvvəlcə soyumağa kömək edir.\nBir çırpma yerinə bir nasos istifadə etmək daha sürətli.\nÇırpılmış krem hazırlamaqda çətinlik çəkirsinizsə, istifadə edə bilərsiniz mascarpone alternativ olaraq.\nBanan krem pastası necə hazırlanırCendolu necə etmək olarQızardılmış oreosu necə etmək olarMeringue necə etmək olarOreo Graham'ı necə etmək olarFırın içərisində necə tüstü etmək olarTuron necə etmək olar (banan sarğı)Qatıq örtülmüş pretzelləri necə etmək olarNew York yumurta kremi necə hazırlanırKek üçün krem hazırlamaq necəÇırpılmış kremi necə sabitləşdirmək olarMeringues'ı necə saxlamaq olarPavlovanı necə saxlamaq olar


İyunun 28-də Azərbaycan Respublikasının Prezidenti İlham Əliyev Gürcüstanın Baş naziri İrakli Qaribaşviliyə telefonla zəng edib.\nDövlətimizin başçısı İrakli Qaribaşvilini ad günü münasibətilə təbrik edib, ona fəaliyyətində uğurlar, möhkəm cansağlığı arzulayıb.\nİrakli Qaribaşvili göstərilən diqqətə və təbrikə görə Azərbaycan Prezidentinə minnətdarlığını bildirib.\nPrezident İlham Əliyev və Baş nazir İrakli Qaribaşvili Azərbaycanla Gürcüstan arasında dostluq və qardaşlıq münasibətlərinin müxtəlif sahələrdə uğurla inkişaf etdiyini vurğulayaraq, əlaqələrin bundan sonra da möhkəmlənəcəyinə əminlik ifadə ediblər.\nSöhbət zamanı ikitərəfli münasibətlərin müxtəlif aspektlərinə dair məsələlər müzakirə olunub.


“Abituriyent Məsləhət Mərkəzi” yaradıldı – ÖDƏNİŞSİZDİR - SOSİUM - Fins.az\n“Abituriyent Məsləhət Mərkəzi” yaradıldı – ÖDƏNİŞSİZDİR\nDövlət İmtahan Mərkəzi (DİM) və Azərbaycan Universiteti arasında əldə edilmiş razılığa əsasən, ali və orta ixtisas təhsili müəssisələrinə qəbul olmaq istəyən abituriyentlərə kömək məqsədilə Azərbaycan Universitetində ödənişsiz əsaslarla fəaliyyət göstərən “Abituriyent Məsləhət Mərkəzi” yaradılıb.\nBu haqda DİM-dən bildirilib.\n“Abituriyent Məsləhət Mərkəzi” Azərbaycan Universitetində həftənin 5 günü (şənbə və bazar günləri istisna olmaqla) saat 10:00-dan 17:00-dək fəaliyyət göstərir.\nQeyd edək ki, Dövlət İmtahan Mərkəzi və Qərbi Kaspi Universiteti arasında əldə edilmiş ilkin razılığa əsasən, növbəti “Abituriyent Məsləhət Mərkəzi” bu universitetdə yaradılacaq. Qərbi Kaspi Universitetində fəaliyyət göstərəcək məsləhət mərkəzi haqqındaəlavə məlumat veriləcəkdir\nDigər ali və orta ixtisas təhsil müəssisələri də bu tip məsləhət mərkəzlərinin yaradılması və abituriyentlərə xidmət göstərilməsi ilə bağlı Dövlət İmtahan Mərkəzinə müraciət edə bilərlər. Məsləhət mərkəzinin yaradılması və s. məsələlərlə bağlı DİM tərəfindən dəstək göstərilir.


Azərbaycan iqtisadiyyatı dayanıqlı iqtisadi artım mərhələsinə qədəm qoyub – AzerTimes\nİqtisadi göstəricilərə nəzər salsaq, 2021-ci ildə iqtisadi artımın 5 faizdən çox olduğunu, qeyri-neft iqtisadiyyatının 7,2 faiz, qeyri-neft sənayesi 20 faizə yaxın, qeyri-neft ixracının isə 40 faizdən çox artdığını görərik. Həmçinin valyuta ehtiyatları 2,5 milyard dollar çoxalıb və xarici ticarət balansının saldosu müsbət – 10 milyard dollardan çox olub.\nHəmçinin Azərbaycanın tarixində ən böyük – 30 milyard manat təşkil edən büdcə təsdiq edilib.Bu uğurların əldə olunmasında həyata keçirilən iqtisadi və struktur islahatlarının böyük rolu olub. Təkcə vergi orqanları keçən il proqnozdan əlavə təqribən 1,4 milyard manat vəsait yığılıb. Biznes sahəsində yeni, şəffaf münasibətlərin, qaydaların tətbiq edilməsi iqtisadi sahədə uğurları daha da sürətləndirib.\nAzerTimes-ə açıqlaması zamanı Milli Məclisin deputatı, iqtisadçı Vüqar Bayramov bildirib ki, pandemiyanın təsirlərinə baxmayaraq 2021-ci il Azərbaycan iqtisadiyyatı üçün uğurlu oldu. Azərbaycan iqtisadiyyatı ötən il ərzində 5 faizdən çox artdı və ilk aylarda sərt karantin tədbirlərinin tətbiq olunduğunu nəzərə alsaq, bu kifayət qədər ciddi bir iqtisadi artım kimi xarakterizə olunur.\nSonrakı xəbərYaponiya sahillərində sunami qeydə alınıb\nƏvvəlki xəbərQazaxıstanda iğtişaşlar nəticəsində 225 nəfər ölüb


Ana səhifə > Aromaterapiya > Diyircəkli başlığı olan efir yağı > Mal #7020\nDiyircəkli başlıqlı qablaşdırmada enerji efir yağı, 10 mL (0.33 fl oz) Diyircəkli applikator\nBizim qiymət: AZN ман 7.31 (25% Endirim)\nİnqrediyentlər: Günəbaxan toxumu yağı, Greyfurt yağı, Himalay ardıc giləmeyvələri yağı, Berqamot yağı, Şirin portağal yağı, Mandarin yağı, Ətirşah yağı\nXƏBƏRDARLIQ: Yalnız xarici istifadə üçün nəzərdə tutulmuşdur. Çatlamış və ya qıcıqlanmış dəridə istifadə etmək olmaz. Uşaqlar və ya heyvanlarda istifadə etməyin. Dəri qıcıqlanması yaranarsa, istifadəni dayandırın və həkiminzdən məsləhət alın. Əgər siz hamiləsinizsə, körpə əmizdirirsinizsə, diabet xəstəsisinizsə və ya hər hansı dərman qəbul edirsinizsə, ya da hər hansı tibbi vəziyyətdəsinizsə, istifadə etməzdən əvvəl öz həkiminizlə məsləhətləşin. Hər hansı əlavə təsirlər yaranarsa istifadəni dayandırın və həkiminizdən məsləhət alın. Uşaqların əli çatmadığı yerdə tutun. Yağların gözə düşməsindən özünüzü qoruyun. Udmayın. İstifadədən əvvəl yaxşıca çalxalayın.\nDiyircək başlıqlı qabda enerji efir yağı, 10 mL (0.33 fl oz) Diyircəkli applikator, 2 Diyircəkli flakonlar\nKannabidiol yağı diyirçəyi, 10 mL (0.33 fl oz) Diyircəkli applikator


Planetimizdə şirin su ehtiyatları azalır, nə etməliyik? » Demokratik.Az\nDemokratik.Az » Xəbərlər » Maraqlı » Planetimizdə şirin su ehtiyatları azalır, nə etməliyik?\nYer kürəsinin 2/3 hissəsi sudan ibarət olsa da, dünyanın ən böyük problemlərindən biri su çatışmazlığıdır. Çünki planetimizdə su ehtiyatları qeyri-bərabər paylanıb. İqlim dəyişmələri, çirklənmə, getdikcə artan su israfçılığı bu qiymətli neməti əlimizdən damla-damla alır. Şirin su problemi zaman keçdikcə daha da kəskinləşir. Bu gün dünyada təmiz su həsrətilə yaşayan, susuzluqldan əziyyət çəkən, çirkli suyun fəsadlarından xəstələnən və həyatını itirən yüz milyonlarla insan var. Amma bundan xəbərsiz olan, suyun əsl qiymətini bilməyən, suyu qorumağın nə qədər önəmli olduğunu başa düşməyənlər də az deyil. Yer kürəsindəki su ehtiyatlarının 3 %-i içməyə yararlıdır. İçməyə yararlı suların isə cəmi 0,3 %-i insanlar üçün əlçatandır. Hazırda dünyanın 43 ölkəsinin sakinləri bu və ya digər formada içməli su çatışmazlığından ciddi əziyyət çəkir.\nAzərbaycan su stresi yaşaya bilər\nAzərbaycan da şirin su ehtiyatları məhdud ölkələrdəndir və bu baxımdan Cənubi Qafqazın ən kasıb ölkəsi sayılan Azərbaycanın şirin su ehtiyatlarının 67 %-i ölkə hüdudlarından kənarda formalaşır. Qonşu ölkələrin transsərhəd çaylarından daha çox su götürməsi, eləcə də su mənbələrinin çirklənməsi hər birimizin həyatına təsir edir. Son illər Kür, Araz, Samur, Qanıx çaylarının su səviyyəsində ciddi azalmalar müşahidə olunur. Necə deyərlər, artıq təbiət öz işini görüb. Bizim iradəmizdən asılı olmayaraq su ehtiyatları azalır. Eyni zamanda əhali artımı, kənd təsərrüfatı və sənayenin inkişafı suya tələbatı çoxaldır. BMT-nin qiymətləndirmələrinə görə yaxın gələcəkdə Azərbaycan su stresi yaşayan ölkələr sırasında yer alacaq.\nYeganə çıxış yolu sudan qənaətlə istifadə etmək və israfçılığın qarşısını almaqdır. Bunun üçün suvarmada səmərəli üsullardan istifadə qaçılmazdır. Yaşıllıqların açıq, nəzarətsiz və selləmə qaydasında sulanması ciddi itkilərə səbəb olur. Buna görə də damcı və çiləmə üsullarından istifadə edilməlidir. Bu üsul su israfını 60 %-ə qədər azaldır, eyni zamanda torpaqların şoranlaşmasının qarşısını alır.\nMəişətdə sudan qaənaətlə istifadə etməliyik. Dişləri fırçalayarkən və təraş olunarkən kranı açıq saxlamamalı, meyvə və tərəvəzləri su şırnağı ilə deyil, qablarda yumalı, ərzağın donunu su şırnağı ilə deyil, qaba doldurulmuş su ilə açmalı, paltaryuyan və qabyuyan maşınlardan istifadə etməli, zərurət olmadıqda vannadan deyil, duşdan istifadə etməliyik. Bu sadə qaydalara əməl edən hər kəs az da olsa, su çatışmazlığına qarşı mübarizə aparmış olur.


Putin Həbib Nurməhəmmədovla görüşüb, ona öyüd-nəsihət verdi - VİDEO - Open.az\nPutin Həbib Nurməhəmmədovla görüşüb, ona öyüd-nəsihət verdi - VİDEO\nDöyüş 10 Oktyabr, 2018 22:16\nRusiya Prezidenti Vladimir Putin, UFC-də yüngül çəki dərəcəsində irlandiyalı Konor Makqreqoru məğlub edərək çempionluğunu qoruyan Nurməhəmmədovu təbrik edib.\nOpen.az Rusiya mətbuatına istinadən xəbər verir ki, UFC-də yüngül çəki dərəcəsində irlandiyalı onor Makqreqoru məğlub edərək, çempionluğunu qoruyan Həbib Nurməhəmmədovla görüşüb.\nKremldən edilən açıqlamada, Dövlət Başçısı Putin, Ulyanovskta etdiyi görüşdə Nurməhəmmədovu qazandığı qələbə münasibətilə təbrik edib.\nİdmançının fərdi olaraq müsabiqəyə qatılsa da, Rus vətəndaşı olduğunu xatırladan Putin, öz vətəndaşlarına necə rəftar edildiyinin əhəmiyyətli olduğunu bildirib. Nurməhəmmədovu yaxından izlədiklərinin və onun üçün narahat olduqlarını dilə gətirən Putin, hər bir halda idmançının yarışda əldə etdiyi qələbənin haqqı olduğunu ifadə edib.\nİdmanın dostluğa həsr edilmiş bir hərəkət olduğunu bildirən Putin, Nurməhəmmədovdan rəqibləri ilə nəzakətli, rəqabətə davamlı və xoş insani münasibətlər qurmasını istəyib.\nÖlkə olaraq bir böyük ailə olduqlarını və nə olursa olsun, ifratlardan çəkinmək lazım olduğunu qeyd edən Putin, "Əgər xaricdən bir müdaxilə gələrsə, o zaman təkcə sən yox, əlbəttə, biz də qarşı çıxırıq. Amma ən yaxşısı işlərin bu nöqtəyə gəlməməsini təmin etməkdir" deyib.\nHəbib Nurməhəmmədov isə özünün yalnız rinqin xaricinə tullanması deyil, apardığı mübarizə ilə qiymətləndirilməsini istəyib.\nNurməhəmmədov, "Ölkəmə, ailəmə hörmətsizlik edən Makqreqordan fərqli olaraq yaxşı davranış nümayiş etdirməyimə baxmayaraq, hələlik yalnız rinqin xaricinə tullanmağım barədə danışırlar. Ancaq mən şərəfli bir davranış nümayiş etdirdim" deyib.\nBəzi anlarda nəzarətini itirdiyini bildirən Nurməhəmmədov, yarış zamanı təxribatlar ola biləcəyini bildirib.\nXatırladaq ki, ABŞ-ın Las Veqas şəhərində UFC-də yüngül çəki dərəcəsində rusiyalı Həbib Nurməhəmmədovla, irlandiyalı Konor Makqreqor qarşılaşmışdı. Rəqibini 4-cu raundun sonunda məğlub edən Nurməhəmmədov, çempion kəmərini qoruyub saxlaya bilmişdi.\nQeyd edək ki, Nurməhəmmədov yarışın axırında təhqir olunduğu üçün rinqin kənarına tullanaraq, davaya səbəb olmuşdu.\nZabit Səmədov Ərdoğanla bir arada - FOTO - VİDEO\n13 Mart, 2019 10:18\nKonor Makqreqor həbs edilib\n12 Mart, 2019 09:27\nPeşəkar boksçu güllələndi\n8 Fevral, 2019 13:26\nKadırov Nurməhəmmədova bahalı maşın hədiyyə etdi - FOTO\n6 Fevral, 2019 09:48\nAeroportda Həbib Nurməhəmmədovun baqajını oğurladılar - FOTO\n4 Fevral, 2019 11:38\nUFC prezidenti: "Çox sərt cəzadır"\n31 Yanvar, 2019 09:41


Oxumağınız gərəkən, həyata dair baxış bucağınızı dəyişdirəcək və təkminləşdirəcək 25 fəlsəfi kitab\nDüşüncə fəaliyyəti olan fəlsəfə, siyasətdən sənətə; dindən elmə qədər hər faktı və qavramı özünün araşdırma nəsnəsi edə bilər. Buna görə də fəlsəfənin və fəlsəfi düşüncə formasının inkişaf etmədiyi cəmiyyətlərdə bir çox başqa sferalar da zəif qalır.\nDolayısıyla, sorğulayan, araşdıran, tədqiq edən fəlsəfi baxış bucağına yiyələnmiş bir zehin formalaşdırmaq həm fərd, həm də cəmiyyət üçün son dərəcə önəmlidir.\nBelənçi dünyagörüşə yiyələnməyin ən önəmli metodlarının birincisi, həyatı, dünyanı, insanı və onun istifadə etdiyi fakt və qavramları analizə çıxarıb dəyərləndirən yazar və filosofların mətnləriylə birbaşa təmas qurmaqdır.\nAşağıdakı siyahıda, fəlsəfəylə maraqlanan və sözünü etdiyimiz dünyagörüş formasına çatmağı hədəfləyən hər insanın mütləq oxumalı olduğu 25 fəlsəfi kitab qeyd olunub. İnsan, həyat və dünya barəsində söz söyləmək istəyən hər kəsin oxumalı olduğu 25 kitab...Kitabınız bol olsun, sizə xoş mütaliələr!\nQeyd 1. Kitablar xronoloji ardıcıllıqla sıralanmışdır. Bu sıralama onların məzmun keyfiyyətinə görə hazırlanmayıb.\n1.“Dövlət”, (E.ə 380) Platon\nAlfred Nort Uaytxed (ingilis filosofu və riyaziyyatçısı, 1861-1947) “ Fəlsəfə tarixi Platona nəzərən düşünülən qeydlərdən ibarətdir” söyləyir. Müəllimi Sokratı dialoqlarında danışdıran Platonun bu məşhur kitabı yüz illərdi ki, siyasət və dövlət fəlsəfəsi üzərində baş sındıran, “ideal dövlət, ideal cəmiyyət necə olmalıdı?” deyə soruşan insanların təkrar-təkrar oxuduğu kitabdır. “Dövlət” oxunmasa, siyasət haqqında söylənilən hər şey əskik qalacaq…\n2. “Nikomax etikası”, (E.ə 350) Aristotel\nBu kitab, fəlsəfə tarixinin ən məhsuldar filosoflarının başında gələn, yüz illər boyunca fəlsəfi paradiqmaları müəyyənləşdirmiş Aristotelin, oğlu Nikomaxa həsr etdiyi, etik əsəridir.\n3. “Şahzadə”, (1532) Nikolo Makiavelli\nBu gün Makiavellist kəlməsini eşidəndə, ağlımıza, siyasi iqtidar və mənfəət uğrunda hər şey edə biləcək, heç bir əxlaqi dəyər tanımayan iblisanə bir tip gəlir. İştə, bu kəlmə, İtaliyalı siyasət filosofu Nikkolo Makiavellinin adından yaranıb.\nMakiavelli başqa kitablar da yazıb, ancaq “Şahzadə” adlı kitabı ona bədnam söhrət qazandırmışdır. Makiavelli bu kitabında iqtidar sahibləriyçün çeşidli təkliflər, məsləhətlər dilə gətirir. Ancaq əksəriyyəti bədxassəli olan bu təkliflərin, əslində Makiavellinin ideal idarəçilik təsəvvüründə yeri yoxdur.\nMakiavelli “Şahzadə” kitabında olması gərəkəni deyil, olanı anlatmışdır. Makiavelli bu əsərinə görə, bir çoxları tərəfindən politologiyanın qurucusu hesab edilir. Onun, Marksdan sonra dünya siyasətini ən çox təsirləndirən ikinci düşünər olduğunu söyləmək olar.\n4. “İlk fəlsəfə haqqında düşüncələr”, (1641) Rene Dekart\nDekart, bütöv adı “Tanrının varlığını və Ruhun ölümsüzlüyünü incələyən ilk fəlsəfə haqqında düşüncələr” olan “Meditasiyalar” əsərində, başda Tanrı qavramı olmaqla, metafizikanı bütün xətləriylə, geniş şəkildə işləyib.\nDekart bu kitabını “cogito ergo sum” (düşünürəmsə, deməli varam) ideyasının təməli üzərində qurmuşdur.\n5. “Leviafan”, (1651) Tomas Hobbs\nTomas Hobbs tərəfindən yazılmış “Leviafan” siyasət, dövlət və hüquq fəlsəfəsinin təməl mətnlərindəndir. Leviafan kəlməsi bu əsərdə, mütləq güc və səlahiyyətlərə sahib dominant bir ölkəni ifadə etməkdən ötrü istifadə edilib. Bu kitab, ictimai müqavilə nəzəriyyəsinin ən əski örnəklərindən biri kimi dəyərləndirilir.\n6. “Etika”, (1677) Barux Spinoza\nLatınca yazılmış bu kitab, Spinoza vəfat etdikdən sonra nəşr edilmişdir və onun ən məşhur əsəri olmuşdur.\nSpinoza yaşamı boyunca bir çox təzyiqə və dışlanmaya məruz qaldı. “Etika” əsəri yayımlanmadan öncə müəyyən çevrələrdə oxunur və müzakirələr yaradırdı, buna görə də Spinozanın özü tərəfindən nəşr edilməsi istənməmişdi. Dövrümüzdə bu əsər Spinozanın əsas əsəri sayılır.\n7. “İnsan əqli haqqında esse”, (1690) Con Lokk\n“İnsan əqli haqqında esse” yüz illər boyunca Qərb fəlsəfəsinin şahəsərlərindən biri olmaq keyfiyyətini qorumuşdur.\nLokk bu əsərində, bilgilərin qaynağının təcrübədə və hisslərdə olduğunu, ruhun da onlara əsaslanaraq düşüncəni təkminləşdirdiyini irəli sürmüşdür.\n8. “İnsan bilgisinin prinsipləri haqqında”, (1710) Gorg Berkli\n“İnsan bilgisinin prinsipləri haqqında” adlı kitab, dünyada yalnız ruhların və bu ruhların idealarının var olduğunu, buna rəğmən maddənin mövcud olmadığını önə sürən İngilis filosofu Gorg Berklinin ən önəmli əsəridir.\n9. “İnsan dərkiyyatı haqqında araşdırma”, (1748) Devid Yum\n“İnsan dərkiyyatı haqqında araşdırma” adlı əsərində Devid Yum insan ağlının sərhədləri barədə düşündürücü qavramları və məsələləri araşdırır. Modern fəlsəfənin ən təsirli səbəbiyyət nəzəriyyələrindən birini ortaya qoyur.\n10. “İctimai müqavilə”, (1762) Jan-Jak Russo\nMəşhur Fransız Aydınlanma filosofu Jan-Jak Russo tərəfindən yazılan “İctimai müqavilə” əsərində, siyasi bir sistemin qurulması üçün ən yaxşı metodun ictimai müqavilə olduğu izah edilir.\n11. “Saf Ağlın tənqidi”, (1781) İmmanuel Kant\n“Saf Ağlın tənqidi” əsəri bütün fəlsəfə tarixinin ən böyük filosoflarından biri olan İmmanuel Kantın ən önəmli əsərlərindən biri sayılır.\n12. “Ruhun fenomenologiyası”, (1807) Gorg Vilhelm Fridrix Hegel\nBu əsər, fəlsəfənin ən çox müzakirə edilən və sürəkli üz tutulan adlarından biri olan böyük Alman filosofu Hegelin təməl mətnlərindən biridir.\n13. “Dünya kor iradə və təsəvvür kimi”, (1819) Artur Şopenhauer\n“Dünya İstəm (və ya iradə) və Təsəvvür kimi” əsəri Alman filosofu Artur Şopenhauerin ilk dəfə 1819-cu ildə nəşr edilmiş əsəridir.\nŞopenhauerin fəlsəfi düşüncələrinin təməlini və məhvər nöqtəsini əmələ gətirən bu əsər eyni zamanda onun şahəsəri hesab edilir.\n14. “Qorxu və titrəyiş”, (1843) Soren Aabye Kierkeqor\nEkzistensializmin sələflərindən biri olan Danimarkalı filosof Soren Kierkeqorun önəmli kitablarından biri olan “Qorxu və Titrəyiş” də oxunması gərəkən mətnlərdən biridir..\n15. “Kommunist Manifesti”, (1848) Karl Marks- Fridrix Engels\nKarl Marks və Fridrix Engelsin birgə yazdığı bu kitab Kommunizmin ilk bəyannaməsidir.\nMarkla və Engels, “Kommunist Manifesti”ndə söyləyirlər ki, əgər proletariya burjua nizamını, istehsal vasitələrini və özəl mülkiyyəti inqilab yoluyla devirsə, sinifsiz bir ictimai nizamın gerçəkləşmə ehtimalı yaranacaq.\n16. “Utilitarizm, (1863) Con Stuart Mill\nFaydaçılığın öndə gələn müdafiəçilərindən biri İngilis filosof, məntiqçi və iqtisadçı Con Stuart Mill bu kitabında faydaçılıq düşüncəsini açıqlamışdır.\n17. “Böylə buyurdu Zərdüşt”, (1883) Fridrix Vilhelm Nitsşe\nKitabın tam adı belədir: “Böylə buyurdu Zərdüşt: Hər kəsin və heç kimin Kitabı”. Əsər, dahi Alman filosofu Fridrix Nitsşenin öz fəlsəfəsini anlatdığı ən əsas əsəridir. Əsər eyni zamanda xeyli tənqid edilmiş və yanlış anlaşılmışdır.\n18. “Tractatus Logico-Philosophicus”, (1921) Lüdviq Vitqenşteyn\n“Tractatus Logico-Philosophicus”, Avstriyalı dahi filosof Lüdviq Vitqenşteynin ölümündən öncə yayımlanan ilk və yeganə əsəridir.\n“Tractatus”un, Vitqenşteynin dünya, gerçəklik, elm, etika, məntiq, din, mistisizm, fəlsəfə, dil və düşüncə sferasında irəli sürdüyü ideyalar, təkliflər və bu ideyaları, təklifləri açıqlamaq üçün istifadə etdiyi altfikirlər, alttəkliflərdən ibarət forması vardır.\n19. “Varlıq və Zaman”, (1927) Martin Haydeqqer\n“Varlıq və Zaman” Alman filosofu Martin Haydeqqerin 1927-ci ildə yayımlanmış əsəridir. Ekzistensializmin ilk və ən önəmli mətnidir. 20-ci əsrin fəlsəfəsinə güclü təsir göstərmişdir. Haydeqqerin külliyyatı içində, onun ana fikirlərini izah edən əsas əsər məhz budur.\n20. “Varlıq və Heçlik”, (1943) Jan-Pol Sartr\nƏsər ilk dəfə 1943-cü ildə yayımlanmışdır. “Fenomenoloji ontoloji esse” altbaşlığını daşıyır. Bu mətn də ekzistensializmin ən önəmli mətnlərindən biri olaraq qəbul edilir.\n21. “Açıq toplum və onun düşmənləri”, (1945) Karl Popper\nBu əsər iyirminci əsrin ən təsirli fəlsəfi əsərlərindən biridir. Bertran Rasselin “Demokratiyanın qüvvətli və dərin müdafiəçisi” adlandırdığı bu şahəsər, Platon, Hegel və Marks fəlsəfələrindən doğulan siyasi sistemlərin tənqidinə həsr olunub.\n22. “İkinci cins”, (1949) Simon de Bovuar\nFeminizmin öndə gələn düşünərlərindən biri olan Simon de Bovuarın bu əsərində, Freydsayağı dünyagörüşdən təsirlənən ekzistensializm hiss olunur. Ekzistensializmdə olduğu kimi, Bovuar da ekzistensiyanın “mənlik”dən öncə gəldiyini düşünürdü. Və bununla da “qadın doğulmaz, qadın yaranar” ideasına gəlib çıxmışdı.\n23. “Minima Moralia”, (1951) Teodor Adorno\nBu əsər filosof, sosioloq, musiqişünas və bəstəkar Teodor Adornonun şahəsəri hesab edilir. Adorno bu kitabında, onu maraqlandıran bütün mövzuları- fəlsəfi məsələlər, gündəlik həyat, siyasət, ədəbiyyat və musiqi, faşizm, irqçilik, zülm, fəhlə hərəkatının tarixi və problemləri və başqa mövzuları işləyib dəyərləndirmişdir. Kitab bəziləri uzun, bəziləri qısa olan parçalar şəklində qələmə alınıb.\n24. “Kəlmələr və şeylər”, (1966) Mişel Fuko\nFransız filosof, sosioloq və tarixçi Mişel Fukonun ən önəmli əsərlərindən biri olan “Kəlmələr və şeylər” 1966-cı ildə yayımlandı. Müqayisəli ekonomika, təbiət elmləri və filoloji elmlərlə bağlı yazılmışdı və müəllifinə böyük şöhrət qazandırdı.\n25. “Qrammatologiya”, (1967) Jak Derrida\nDekonstruksiya adlanan tənqidi düşüncə metodunun qurucusu olan Fransız filosofu Jak Derridanın bu əsəri də oxunması gərəkənlərdəndir..


Rayon dövlət arxivinin fəaliyyəti genişləndirilib | ARAN qəzeti\nRayon dövlət arxivinin fəaliyyəti genişləndirilib\nArxiv dövlətin və millətin inkişaf yolu barədə həqiqətlərin öyrənilməsi və qorunması məbədidir. Cənubi Qafqazda ilk dəfə olaraq 1921-ci ildə Azərbaycanda yaradılmış dövlət arxivi 100 illik şərəfli yol keçib. Bu gün sözügedən qurum xalqımızın mədəni-tarixi irsinin toplanılması, mühafizəsi, vətəndaşların sosial hüquqlarının qorunması sahəsində önəmli əhəmiyyət kəsb edir. Müstəqillik dönəmində respublikamızda dövlət arxiv şəbəkəsinin genişlənməsi, zənginləşməsi, maddi-texniki bazanın möhkəmləndirilməsi istiqamətində mühüm addımlar atılıb. Hazırda ölkənin şəhər və rayonlarında dövlət arxivləri geniş fəaliyyət göstərir. Ağcabədi rayon İcra Hakimiyyəti başçısı yanında Dövlət Arxivi də onların sırasında xüsusi yer tutur.\nAdıçəkilən dövlət arxivinin müdiri Altun Xəlilovun sözlərinə görə, burada şəhər, qəsəbə və kəndləri, idarə və təşkilatları əhatə edən 168 fondda 18 min 208 iş üzrə sənədlər qorunub, saxlanılır.Vaqif küçəsi 16 ünvanında yerləşən arxivdə sənədlərin lazımı qaydada qorunub, saxlanılması üçün hər cür şərait var. Bu məqsədlə arxivin binasıda müvafiq otaqlar ayrılıb.\nArxiv müddirinin dediyi kimi,sözügedən qurum tərəfindən XIX əsrdən qalmış sənədlərlə yanaşı, sovetlər dövrünün ilk illərindən tutmuş, sonrakı illərə aid olan materiallar da mühafizə edilir. Dövlət arxivinin əməkdaşları tərəfindən vətəndaşlara nümunəvi xidmət göstərilməsi diqqət mərkəzində saxlanılır. Onların müraciətlərinin vaxtında və qanuni tələblər baxımından həll olunması üçün konkret tədbirlər görülür.\nAğcabədi regional Asan Xidmət Mərkəzi ilə əlaqəli fəaliyyət göstərildiyini vurğulayan A.Xəlilov sözügedən qurum tərəfindən edilən sorğuların cavablandırılması üçün bütün imkanlardan səmərəli istifadə olunduğunu qeyd edib.\nƏvvəlki məqaləAqil Abbas yeni kitablar hədiyyə etdi\nNövbəti məqalədəŞəhidə həsr olunmuş tədbir keçirilib


“Çempionluq üçün böyük vəsait lazımdır”- Kamran Quliyev | Sportfan.Az\n09 İyl 2020 - 18:30 87\n“Çempionluq üçün böyük vəsait lazımdır”- Kamran Quliyev\n– Bu sahədə işlər gedir. Danışıq apardığımız, hətta razılıq əldə etdiyimiz futbolçular da var. Sadəcə, bizi çətinə salan mövcud durumdur. Çünki futbolçu ilə razılılğa gəlsən də, müqavilə üçün onun tibbi baxışdan keçməsi mütləqdir. Bizdə isə sərhədlər bağlıdır və ona görə razılaşdığımız futbolçu Azərbaycana gələ bilmir. Biz də üzünü görmədiyimiz futbolçu ilə müqavilə bağlaya bilmərik.\n– Əvvəla, biz hələ heç bir yeni legionerlə rəsmi müqavilə bağlamamışıq. Rəsmi müqavilə bağlamamışıqsa, həmin futbolçunun xərcini necə qarşılaya bilərik? Bu mənada məlumat doğru deyil. O ki qaldı məsələnin digər tərəfinə, gəlin, belə danışaq. Əgər klub hansısa futbolçuya İstanbula gəlməyi tapşırırsa, demək ki, bunun üçün dövlətdən icazə alıb. Yəni icazə alıb ki, yeni futbolçu alırıq və həmin futbolçu klubun düşərgəsinə gəlməlidir. Bu icazəni alandan sonra futbolçuya deyilir və o da İstanbula, daha sonra da ordan təyyarə ilə Bakıya gəlir. Belə olan halda müəyyən cüzi xərclərin klub tərəfindən qarşılanması da normaldır. Amma dediyim kimi, hələlik bizim belə bir addımımız olmayıb və kimsənin də yerinə pul ödəməmişik.\n– Mik Benetin gedişindən sonra klubunuzun futbol akademiyasında rəhbər vəzifə hələ də boşdur. Həmin vəzifəyə kimin gəlişi gözlənilir?\n– Hələ bu haqda nə müzakirə olub, nə də hansısa fikir var. Onsuz hazırkı pandemiya şəraitində uşaq futbolunun necə olacağı bilinmir. Məşqlər nə vaxt bərpa olunacaq, çempionat nəı vaxt başlayacaq, heç nə məlum deyil. Gələn aydan onlayn məşqlərə başlayacağıq. Bundan o tərəfi AFFA-nın verəcəyi qərardan asılı olacaq. Benetin yerinə kimin gələcəyinə isə klubun Müşahidə Şurası qərar verəcək.\n– Gəlim, müsahibənin bəlkə də ən vacib sualına. Etiraf edək ki, sizin gəlişinizdən sonra “Neftçi”də dirçəliş oldu, klub özünə gəlib avrokuboklarda 3-cü mərhələyə kimi getdi, “Qarabağ”la çempionluq mübarizəsinə qoşuldunuz. Amma hələ də Ağdam klubunu qabaqlayıb çempion olmaq mümkün deyil.\n– Bütün detalları açıqlamaq istəmirəm. Bizdən çempionluq gözləyən və tələb edən hər kəsi başa düşürük. Ən azı biz də onlar qədər istəyirik ki, çempion olaq. Nə çatmır? Çempionluq üçün böyük vəsait lazımdır. Biz maliyyə cəhətdən geri qalırıq. İstənilən klubun “qızıl dövr”ndən sonra eniş dövrü olur. “Neftçi” də 2010-cu ildən sonra “qızıl dövr”nü yaşadı. Sonra enişə keçdi. Biz klubu qəbul edəndə çətinliklər çox idi. Böyük hədəflər üçün daha böyük vəsait qoyulmalıdır. Nəzər salaq görək, 2-3 il əvvəl vəziyyət necə idi. Klubu çətin vəziyyətdə qəbul etdik. Komanda çempionluq mübarizəsindən tam qopmuşdu. Tədricən vəziyyəti düzəltdik. Hazırda “Neftçi” ən azı çempionluq üçün başabaş mübarizə aparır. Niyə çempion ola bilmir? Yenə deyirəm, bunun üçün böyük maliyyə lazımdır. Tək əsas komanda və onun büdcəsini müzakirə etməyək. Böyük nəticə üçün böyük yatırım, infrastruktur, maliyyə mütləqdir. Baxın görün, çempion olan komanda nə qədər investisiya qoyur. “Neftçi” kimi klubun öz evi yoxdursa, buna nə ad qoyaq?\n– Belə deyim, biz bu gün maliyyə durumuna görə 1-ci yerdə deyilik. Bununla hansısa narazılıq, şikayət etmirəm. Bu gün nə varsa, ona da şükür. İstənilən şəraitdə çalışırıq iş görək, daha yaxşı nəticələr qazanaq. Məsələn, klubun TV-ni açdıq, başqa layihələrimiz də olacaq. Amma çempionluq üçün böyük maliyyə lazımdır.


26 Aprel 2018 17:19 | 1 147\n“Bakıdakı ötənilki yarışla bağlı çox gözəl xatirələrim var. Bizə uğur qazandıran trekə qayıdırıq”. SİA-nın məlumatına görə, bunu “Red Bull” komandasının pilotu Daniel Rikkardo 2018 Formula 1 Azərbaycan Qran Prisi ərəfəsində Bakıda təşkil olunan mətbuat konfransında deyib.\nÖtənilki Qran Prinin qalibi olan 29 yaşlı avstraliyalı pilot bildirib ki, Bakıya xoş hisslərlə gəlib. İki həftə əvvəl Şanxay Qran Prisində rəqiblərini qabaqlayan Rikkardo bu il Bəhreyndə üzləşdiyi uğursuzluğa da toxunub: “Yarışı birinci dövrədən sonra başa vurmaq çox ağırdır. Üç həftə sonra Çində qalib gəlmək şansım vardı və bundan istifadə etdim. Orada da Bakıda olduğu formada qalib gəldim”.\nAvstraliyalı pilot komandasını dəyişəcəyi ilə bağlı söhbətlərə də aydınlıq gətirib: “Heç vaxt heyətində çempion ola biləcəyimi düşünmədiyim komandaya keçmərəm. “Red Bull”da bu şans var. Dünya çempionu olacağıma inanıram. Amma bunun üçün mövsüm ərzində bir yox, daha çox qalib gəlmək lazımdır. İşin maliyyə tərəfi çempionluğun kölgəsində qalır. Hələlik yeni müqavilə ilə bağlı yalnız “Red Bull”a danışmışam. Yaya qədər gözləyəcəyəm. O vaxta qədər heç nə baş verməsə, B planı barədə düşünmək olar”.\nQeyd edək ki, 2018 Formula 1 Azərbaycan Qran Prisi 27-29 apreldə keçiriləcək.


🥇 ▷ Onlayn / oflayn videolar oynamayacaq ... » ✅\nOnlayn / oflayn videolar oynamayacaq …\nİnternetdə yayımlandığınız və ya kompüterinizdən və ya cihazınızdan oflayn seyr etməyinizdən asılı olmayaraq video bu gün bəlkə də ən çox istehlak olunan məzmun növüdür.\nWindows Bu illər ərzində kompüterlər bir çox istifadəçiyə müxtəlif Office proqramları və tətbiqlərindən istifadə edərək təkcə video yaratmağa deyil, həm də kompüterlərinə yerləşdirməyə və düzəltməyə imkan verdi.\nWindows 10, sonuncu sistema operativo Microsoft-un stabil vəziyyətində daimi istehlakçı qəbul etdi, lakin bu da bir çox problem həll edən problemlərlə əlaqədardır.\nBu narahatlıqlardan biri videoların oynamamasıdır Windows 10. Bunun üçün sürətli düzəlişlər kompüteri və ya videonun özünü yenidən başladır, lakin bu kömək etmirsə, aşağıdakı həlləri sınayın.\nVideolar oynamazsa nə edə bilərəm Windows 10?\nVideo sürücüsünü çıxarın və yenidən quraşdırın\nItkin pluginləri quraşdırın\nVideonu brauzerdə açın\nDoğru kodekin quraşdırıldığına əmin olun / Uyğunluğu optimallaşdırın\nHamısını yoxlayın Windows yeniləmələri\nGPU göstərilməsinin əvəzinə proqram təminatından istifadə edin\nReallıq qəbulu X-i deaktiv edin\n1. Video sürücüsünü çıxarın və yenidən quraşdırın\nCihazların siyahısından seçin Video sürücülər siyahını genişləndirmək\nCihazı sağ vurun və Sil düyməsini basın\nSürücü paketini silmək seçimini yoxlayın sistema quraşdırılmış sürücü paketinin çıxarıldığı üçün yoxlanılır / seçilir\nFəaliyyət menyusuna gedin\nSeçin Aparat dəyişikliklərini tapın, sürücünü yenidən quraşdırmaq\nKompüterinizi bağlayın və yenidən başladın\nWindows avtomatik olaraq yeni sürücülər tapa bilmirsiniz? Narahat olmayın, sizi örtdük.\n2. Sürücüləri avtomatik olaraq yeniləyin\nYuxarıdakı addımları izləmək üçün kompüter bacarıqlarınız yoxdursa, bunu etməyin. Sürücünün səhv versiyasını yükləyərək quraşdıraraq kompüterinizə qalıcı zərər verə bilərsiniz.\nBunun qarşısını almaq üçün avtomatik olaraq istifadə edərək bunu etməyi təklif edirik Tweakbit Sürücü Yeniləmə vasitəsi.\nBu vasitə Microsoft və Norton Antivirus tərəfindən təsdiqlənir və köhnəlmiş sürücülərin təhlükəsizliyini yeniləməyə kömək edəcəkdir. Bir neçə sınaqdan sonra komandamız bunun ən yaxşı avtomatlaşdırılmış bir həll olduğunu qənaət etdi. Aşağıda bunu necə edəcəyinizə dair sürətli bir bələdçi tapa bilərsiniz.\nQuraşdırıldıqdan sonra proqram avtomatik olaraq PC-də köhnəlmiş sürücülər axtarmağa başlayacaqdır. Sürücü Yeniləyici bulud bazasında quraşdırılmış sürücülərin son versiyaları üçün versiyalarını yoxlayır və müvafiq yeniləmələri tövsiyə edir. Etməli olduğunuz şey yoxlamanın tamamlanmasını gözləməkdir.\nTarama sonunda PC-də tapılan problemlərlə əlaqədar bütün sürücülər haqqında bir hesabat alacaqsınız. Siyahıya yenidən baxın və hər bir nəzarətçini ayrı-ayrılıqda və ya hamısını yeniləməyinizə baxın. Bir dəfə bir nəzarətçini yeniləmək üçün nəzarətçi adının yanında "Yeniləmə nəzarətçisini yeniləyin" bağlantısını vurun. Və ya sadəcə tövsiyə olunan bütün yeniləmələri avtomatik quraşdırmaq üçün altındakı "Hamısını yeniləyin" düyməsini vurun. Note: Bəzi sürücülərin bir neçə addımda quraşdırılması lazımdır, buna görə bütün komponentləri quraşdırılana qədər "Yeniləmə" düyməsini bir neçə dəfə basmalısınız.\nQanuni bildiriş: Bu vasitənin bəzi xüsusiyyətləri pulsuz deyil.\nBunu ən çox bilirdinizmi? Windows 10 istifadəçi köhnəlmiş sürücüyə sahibdir? Bu təlimatla bir addım atın.\n3. Itkin pluginləri quraşdırın\nAdobe Flash və ya Silverlight plug-inləri, xüsusən Internet Explorer üçün videoları oynatmağı bacara biləcək eksik ola bilər. Doğru və ya çatışmayan plaginləri əldə edin və videonun yenidən səsləndiyini yoxlayın.\n4. Videonu brauzerdə açın\nBəzi saytlarda digər tətbiqlərdən səsləndirilə bilməyən onlayn videolar var. Videonu bağlamaq üçün Esc düyməsini basaraq brauzerinizi açmağa çalışın, videoya sağ vurun və giperkipsi açın.\nYoxdursa, pluginlərin aktiv olub olmadığını yoxlayın. Bunu etmək:\nAşağıda Plugin növlərivurun Alət panelləri və uzantılar.\nAşağıda Göstərinvurun Bütün aksesuarlar.\nFlash və Silverlight pluginlərini seçin\nVurun Aktivləşdirin və videonu yenidən oynamağa çalışın\n5. Doğru kodekin quraşdırıldığına əmin olun / Uyğunluğu optimallaşdırın\nVideolarınız oynamırsa Windows 10, müvafiq kodek quraşdırılmamış ola bilər. Məsələn, kimsə PC-nin olmayan kodek əsaslı mediadan istifadə edərək PowerPoint təqdimat göndərə bilər.\nTəqdimat müəllifinin faylı başqasına göndərmədən əvvəl Uyğunluğu uyğunlaşdırması üçün ən yaxşı həll yolu.\nMedianı oynamaq üçün hansı codeci təyin etdiyinizi və ya bir media sənədini araşdıra bilən və hansı kodekə ehtiyacınız olduğunu təyin edə bilən bir üçüncü vasitə quraşdırın. Sonra mediyanı oynamaq üçün lazımi kodeki quraşdırın.\nKimi üçüncü tərəf media dekoder və kodlayıcı filtrini yükləyin ffdshow və ya DivX, müxtəlif formatları kodlaşdırmağa və kodlamağa imkan verəcəkdir.\nBir kompüterdə bir təqdimat yaratdınız və onu Mac-da çatdırmağı qərara alırsınızsa, .mp4 fayl formatı uzantısı ilə mediadan istifadə edin.\nBir BS Player istifadəçisisinizsə və kodekləri yükləyə bilmirsinizsə, problemi həll etmək üçün xüsusi bir bələdçimiz var. Bənzər bir rəhbər var Windows Media pleyeri də.\nBir neçə tam video kodek paketi axtarırsınız? Ən yaxşı seçimlərimizlə bu siyahıya nəzər yetirin.\n6. Hamısını yoxlayın Windows yeniləmələri\nBaşlatı vurun və seçin parametrləri\nGözlənilən yeniləmələri quraşdırın\nParametrlər tətbiqini aça bilmirsinizsə, problemi həll etmək üçün bu məqaləyə baxın.\nYeniləməyinizdə problem var Windows? Onları tez həll etməyə kömək etmək üçün bu təlimatı nəzərdən keçirin.\n7. GPU göstərilməsinin əvəzinə proqram təminatından istifadə edin\nSeçin Şəbəkə və İnternet\nAdlı "əlavə pəncərəİnternet xüsusiyyətləriAçacaq. Bu pəncərədə deyilən nişanı seçin Ətraflı\nAdlı bir bölmə görəcəksiniz Sürətli qrafika.\nEtiket altında bir qutu var "GPU göstərilməsinin əvəzinə proqram təminatından istifadə edin" Yoxla.\n"Təhlükəsizlik" adlı əlavə bir bölmə görməyincə siyahıdan keçin.\nAxtarın "Genişləndirilmiş qorunan rejim üçün 64 bitlik prosesləri aktivləşdirin* "Və yoxlayın.\nİndi tətbiq edin və OK seçin\nBrauzerinizi yenidən başladın və yenidən bir videoya baxmağa çalışın. Hələ işləmirsə, cihazınızı yenidən başladın və yenidən cəhd edin.\n8. Reallıq qəbulu X-i deaktiv edin\nBir Sony VAIO istifadə edirsinizsə, səslənməyən videoları düzəldə bilərsiniz Windows Parametrləri yoxlayarkən 10 problem.\nƏvvəlcədən quraşdırılmış Sony proqramında bir şey oynatmanın qarşısını alır, buna görə Şəkil Keyfiyyət nişanındakı VAIO idarəetmə mərkəzinə daxil olun və mobil qurğular üçün X reallıq parametrlərini tapın. Bunu söndürün.\nBu həllərdən birini ifa etməyən videolar düzəldibmi? Windows 10 problem? Aşağıdakı hissədə bir şərh buraxaraq bizə bildirin.\nAyrıca, orada ola biləcək hər hansı digər təklif və ya suallarınızı buraxın.


Oqtay Əsədov deputatın təklifinə sərt reaksiya verdi – Huquqaz.com\nOxu.Az xəbər verir ki, “Report”un məlumatına görə, Milli Məclisin sədri Oqtay Əsədov isə A.Mustafayevaya cavab olaraq bildirib ki, təmirdən sonra parlamentin binasında hamı, o cümlədən əlillər üçün bütün şərait yaradılıb.\n“Siz Milli Məclisin 2012-ci ildə təmir olunan binasına nə vaxt daxil olmusunuz? Burada əlillər üçün pandus var. Həmçinin lift də fəaliyyət göstərir. Siz seçicilərinizi daha çox çalışdığınız institutda qəbul edirsiz”, -deyə O.Əsədov vurğulayıb.\nParlamet hökümətə 8 gün vaxt verdi\nSaxta veteranlar və əlillər, sinə dolu medallar – “Veteranlara güzəştlərin verilməsi yığışdırılmalıdır”


ISESCO-nun baş direktoru Bakı Ali Neft Məktəbində olub » TEHSIL-PRESS Agentliyi\nGörüşdə BANM-in rəhbərliyi, professor-müəllim heyəti, əməkdaşları və tələbələri iştirak ediblər. ISESCO-nun baş direktoru Ali Məktəbin kampusunda yaradılan şəraitlə tanış oldu. BANM-in şəhərciyi haqqında qonağa ətraflı məlumat verən Ali Məktəbin rektoru Elmar Qasımov bildirib ki, şəhərcik ən müasir və yüksək tələblərə cavab verir. O qeyd edib ki, 1 may 2017-ci il tarixində Azərbaycan Respublikasının Prezidenti İlham Əliyevin iştirakı ilə Ali Məktəbin yeni tikilmiş kampusunun açılışı keçirilib. Rektor xatırlatdı ki, BANM 2011-ci ilin noyabr ayının 29-da Azərbaycan Respublikasının Prezidenti cənab İlham Əliyevin Fərmanı ilə SOCAR-ın strukturunda yaradılıb. “Ali Məktəbin yaradılmasının əsas məqsədi - günü-gündən inkişaf edən ölkəmizin və SOCAR-ın həyata keçirdiyi beynəlxalq layihələrdə işləyə biləcək ingilis dilli, müasir biliklərə malik kadrların hazırlanmasıdır”, - E.Qasımov dedi.\nXəbərin tarixi: 08.05.2017 / 19:36


525-ci Qəzet - “Xocalı faciəsi: səbəbləri, nəticəsi və dərsləri” mövzusunda konfrans\nAMEA-nın Naxçıvan Bölməsində “Xocalı faciəsi: səbəbləri, nəticəsi və dərsləri” mövzusunda konfrans keçirilib.\nKonfransı giriş sözü ilə açan bölmənin sədri, akademik İsmayıl Hacıyev bildirib ki, ermənilərin azərbaycanlılara qarşı əsrlərboyu həyata keçirdikləri soyqırım və etnik təmizləmə siyasəti onların “Böyük Ermənistan” yaratmaq xülyasına xidmət edən cinayət əməlləridir. Alim çıxışında ermənilərin məqsədli şəkildə Azərbaycan torpaqlarına köçürülməsi, Dağlıq Qarabağ münaqişəsinin meydana gəlməsi, azərbaycanlıların öz doğma torpaqlarından deportasiyası kimi məsələlərə toxunub. Mənfur ermənilərin xalqımıza qarşı ən qəddar zorakılıq üsullarından istifadə etməklə tarixdə misli görünməmiş cinayətlər törətdiyini söyləyən bölmə sədri 44 günlük Vətən müharibəsində Azərbaycan Ordusunun şanlı zəfərindən danışıb. Dövlətimizin iqtisadi gücünün, hərbi potensialının və beynəlxalq aləmdə nüfuzunun artdığını, ölkəmizin hərtərəfli inkişafa nail olduğunu qeyd edən akademik erməni vandalizmi qurbanlarının qisasının alındığını söyləyib.\nKonfransda AMEA Naxçıvan Bölməsinin əməkdaşları - tarix üzrə fəlsəfə doktoru, dosent Asəf Orucovun “Xocalı faciəsi ərəfəsində Azərbaycanda ictimai-siyasi vəziyyət”, tarix üzrə fəlsəfə doktoru, dosent Emin Şıxəliyevin “İnsanlığa qarşı cinayət: Xocalı faciəsi” və filologiya üzrə fəlsəfə doktoru, dosent Ramiz Qasımovun “Xocalı faciəsi ədəbiyyatda” mövzulu məruzələri dinlənilib.\nDosent Asəf Orucov məruzəsində Xocalı faciəsi ərəfəsində ölkədə mövcud olan ağır ictimai-siyasi vəziyyət, hakim dairələrdəki səriştəsiz rəhbərlərin idarəçilik qabiliyyətinin olmaması səbəbindən xalqın düçar olduğu durumdan bəhs edib.\nTarixin müxtəlif dövrlərində xalqımıza qarşı törədilən cinayətlərə toxunan məruzəçi Emin Şıxəliyev Xocavənd rayonunun Qaradağlı kəndində 1992-ci ilin fevral ayının 17-də qəddarlıqla həyata keçirilən soyqırımı - Qaradağlı faciəsini xatırladaraq qısa müddət sonra Xocalıda törədilən amansız qətliamın baş vermə səbəblərindən danışıb. Tədqiqatçı 1905, 1906, 1917 və 1918-ci illərdə də Xocalının erməni təcavüzünə məruz qalmasına diqqət çəkərək onun mühüm geostrateji mövqeyindən bəhs edib. Vurğulanıb ki, Azərbaycan tarixinin ən ağrılı və acılı səhifələrindən olan Qaradağlı və Xocalı faciələri dinc əhaliyə qarşı törədilmiş soyqırımlardır.\nDosent Ramiz Qasımov isə məruzəsində Xocalı faciəsinin bədii ədəbiyyat nümunələrində real təsvirinin oxucularda bədii yaddaş formalaşdırdığını, gənc nəsildə milli vətənpərvərlik hissi aşıladığını diqqətə çatdırıb. “Ədəbiyyat sərhəd tanımır”, -deyən məruzəçi şairlərimizin yaradıcılığından Xocalı faciəsinə həsr olunmuş bədii nümunələr səsləndirib.


DƏLƏDUZLUQDA İTTİHAM OLUNAN NAZİM ƏSGƏROVUN QOHUMLARINA MÜRACİƏT EDİLDİ » www.tezadlar.az\nDƏLƏDUZLUQDA İTTİHAM OLUNAN NAZİM ƏSGƏROVUN QOHUMLARINA MÜRACİƏT EDİLDİ\nİfadə Cəfərzadə: "Xahis edirəm, Nazim Əsgərovun mənə vurduğu ziyanın ödənilməsinə kömək edin"\nAğdam rayonundan məcburi kökçün, hazırda Bakı şəhəri, Nəsimi rayonu, 2-ci mk-r.n, Moskva prospekti, ev 70, mən. 28-də kirayədə yaşayan İfadə İsgəndər qızı Cəfərzadənin Azərbaycan Respublikasının Prezidenti cənab İlham Əliyevə, Azərbaycan Respublikasının 1-ci vitse-prezidenti xanım M.Əliyevaya, ədliyyə naziri cənab F.Məmmədova, Azərbaycan Respublikası Prezidenti Administrasiyasının Hüquq mühafizə orqanları ilə iş şöbəsinin müdiri cənab F.Ələsgərova, daxili işlər naziri cənab R.Usubova, Baş nazirin müavini cənab Ə.Həsəsnova, Baş prokuror cənab Z.Qaralova, Dövlət Təhlükəsizlik Xidmətinin rəisi cənab M.Quliyevə, Dövlət Sərhəd Xidmətinin rəisi cənab E.Quliyevə, Azərbaycan Respublikası Baş prokurorunun müavini - Azərbaycan Respublikasının Baş prokuroru yanında Korrupsiyaya qarşı Mübarizə Baş İdarəsinin rəisi cənab K.Əliyevə, DİN-nin Baş Mütəşəkkil Cinayətkarlıqla Mübarizə İdarəsinin, Bakı Şəhər Baş Polis İdarəsinin və Nərimanov Rayon Polis İdarəsinin rəislərinə ünvanlı şikayət ərizəsini ötən saylarımızda dərc etmişdik.\nŞikayət 03 dekabr 2015-ci ildə Nərimanov Rayon Polis İdarəsində AR Cinayət Məcəlləsinin 178.3.2 maddəsi üzrə cinayət işi başlanmış Əsgərov Nazim Mahmud oğlu, Gözəlov Famil Qasım oğlu və "AtaBank" ASC-nin Xəzər filialının müdirinin qanunazidd hərəkətləri barəsində idi.\nŞikayətin dərcindən dərhal sonra barəsində AR Cinayət Məcəlləsinin 178.3.2 maddəsi üzrə cinayət işi başlanmış Əsgərov Nazim Mahmud oğlu ilə bağlı qəzetin elektron səhifəsinə maraqlı məlumat daxil olmuşdu. Məlumatda qeyd edilirdi ki, barəsində Az.CM-nin 178.3.2. maddəsi ilə cinayət işi başlanılmış Nazim Əsgərov Azərbaycan Dövlət İqtisad Universitetinin rektoru Ədalət Muradovun bacanağıdır. Sonra qarşı tərəfdən reaksiya gəldi ki, Nazim Əsgərovun həyat yoldaşı ADİU-da mühasib işlədiyi doğrudur, amma o, ADİU rektorunun bacanağı deyil…\nBu gün redaksiyamıza gələn İ.Cəfərzadə əlavə sənədlərin surətlərini təqdim edib, eyni zamanda müsahibə verərək N.Əsgərovun qanunsuz əməlləri ilə bağlı faktlar açıqladı. Qeyd edək ki, İ.Cəfərzadənin müsahibəsi çapa hazırlanır.\nŞikayətçi İ.Cəfərzadə müsahibəsində Nazim Əsgərovun həyat yoldaşı Nərminə Məmmədovanın həqiqətən də ADİU-da mühasib işlədiyini qeyd etdi. Əlavə olaraq bildirdi ki, N.Əsgərovun qardaşı oğlu Əhmədov Aqil Aydın oğlu ADİU-da təsərrüfat müdiri vəzifəsində, bacısının gəlini Çinarə isə universitetin Həmkarlar İttifaqı Komitəsində çalışır, qardaşı Aydın Əhmədov isə Güzdək Qəsəbə Xəstəxanasının baş həkimidir.\nİ.Cəfərzadə Nazim Əsgərovun ailə üzvlərinə və qohumlarına müraciət edərək, ona dəyən ziyanın ödənilməsində Nazim Əsgərova təsir etmələrini xahiş edərək kömək istədi.\nXatırladaq ki, İfadə İsgəndər qızı Cəfərzadə 1 fevral 1965-ci ildə Ağdam rayonunun işğal altında olan Boyəhmədli kəndində anadan olub: «2006-cı ildən əvvəllər Təhsil Nazirliyinin nəzdində olan Uşaq bağçalarının Maddi-Texniki Bazasında anbar müdiri vəzifəsində çalışırdım. Gədəbəy rayonunun Şınıx kəndindən olan tibb təhsilli Əsgərov Nazim Mahmud oğlu isə bazanın müdiri idi. Mən Nazim Əsgərovla elə 2006-cı ildən xidməti iş vaxtı tanış olmuşdum. 2010-cu ildə N.Əsgərov mənə dedi ki, Badamdar qəsəbəsindəki villasını təmir etdirmək istəyir. O, təklif etdi ki, mən Binəqədi rayonu, Sulutəpə qəsəsbəsi, küçə 1, ev 8 ünvanında yaşadığım 2 mərtəbəli evimi "Ekspressbank"a girov qoyub 50 min manat kredit götürüb ona verim. Əvəzində, o, evdəki kirayəçi ərəblərdən mənə 100 min manat verəcəyinə söz verdi. Mən "Memar Əcəmi" metrostansiyasının yaxınlığındakı "Eksperessbank"ın Nəsimi filialından nəzərdə tutulan məbləği girov müqabilində götürüb Nazim Əsgərova verdim. Bundan əvvəl isə o, mənim Biləcəri qəsəbəsindəki, sənədsiz ikimərtəbəli, 4 otaqlı evimi mənzilimi təklif etdi ki, gəl, evi satıb Rusiyada qazanclı iş görək. Və o, tanıdığı makler vasitəsilə evi satıb iş üçün qohumu Gözəlov Famil Qasım oğlu ilə birlikdə Rusiyaya getdilər. Nazim Əsgərova dedi ki, bütün pulları Rusiyada hansısa biznes üçün qoyublar. O, həm də bildirdi ki, narahat olmayım, Rusiyada qazanc əldə edib pulumu artıqlaması ilə qaytaracaq. Eyni zamanda, tezliklə qazanacağı pulla bankın borcunu bağlayacağını və qalanını isə mənə verəcəyini vəd etdi. Lakin bir müddətdən sonra bankdan mənə borcun qaytarılması üçün xəbərdarlıq zəngi olundu. Dərhal Nazim Əsgərova zəng edib banka olan borcumun tam ödənilməsini tələb etdim. O, bankdakı borcumu tam bağladı və evimi girovluqdan azad etdi. Elə həmin ərəfədə, daha doğrusu, 2013-cü il oktyabrın 17-də rayonda yaşayan qardaşım ağır xəstəlikdən vəfat etdi və mən Ağdama yas yerinə getdim. Mən rayonda olanda Nazim Əsgərov zəng etdi ki, bir günlük də olsa Bakıya gəlim, evimin mülkiyyət sənədlərini bankdan geri almaq üçün ona notarial qaydada etibarnamə verim. Oktyabrın 20-də (bazar günü) Bakıya gəldim. Nazim Əsgərov qohumu Famillə 43 saylı Notariat Kontoruna gedib danışdılar. Mən isə avtomobildə onları gözləyirdim. Etibarnamə hazır olduqdan sonra məni imzalamağa çağırdılar. Sonra da dərhal məni rayona yas yerinə yola saldılar.\nSonradan məlum oldu ki, Nazim Əsgərov və Famil "Ekspressbank"da girovda olan evimin sənədlərini baş etibarnamə əsasında götürüb və dərhal da (8 noyabr 2013-cü ildə) "AtaBank" ASC-nin Xəzər filialınının müdiri ilə (Familin yaxın dostu olan) gizli sövdələşmələr apararaq mənim adımdan Binəqədidəki evimi yenidən banka girov qoyub 95 min manat pul götürüblər. Sonradan sənədlər əsasında məlum oldu ki, 8 noyabr 2013-cü il tarixli "AtaBank" ASC-nin tərtib etdiyi İpoteka müqaviləsində mənim adımdan ipoteka qoyan etibarnamə əsasında mənim əvəzimə imzalayan Gözəlov Famil Qasım oğlu (Bakı ş. 4-cü mk/rn, Ə.İsgəndərov küçəsi, ev 3/1, mən. 51-də yaşayan, şəx.vəsiqəsi AZE N-06084954) olmuş, "Kredit alan" isə Nazim Əsgərov (Bakı, 9 mk-rn, Cavadxan küç. ev 3, mən. 42-də yaşayan, şəx. vəs. AZE N-08223781). Sonradan bankın Nazim Əsgərovun adına göndərdiyi bildirişlərdən məlum olur ki, əsas borcdan, faiz borcundan ödəmələrin vaxtında edilməsi tələb edilir. Baxmayaraq ki, ipoteka müqaviləsi üzrə kredit götürən Nazim Əsgərov bankın ödəniş cədvəlini şəxsən imzalayaraq öhdəlik götürüb".\nİ.Cəfərzadə daha sonra yazır ki, mülkünün bu adamlar tərəfindən dələduzluq yolu ilə banka girov qoyaraq əvəzində, pul götürərərk mənimsəmələrindən yalnız 2014-cü ilin əvvəlində xəbər tutub: "Belə ki, "AtaBank"ın Xəzər filialının problemli kredit üzrə mütəxəssisi Elşən adlı əməkdaşı mənə zəng edərək bildirdi ki, kreditin vaxtlı-vaxtında ödənilməsi lazımdır. Halbuki o vaxta qədər kredit ödənilməyib. Dərhal "AtaBank"ın 28 Mayda yerləşən mərkəzi ofisinə gedib Elşənlə görüşərək işin nə yerdə olduğunu soruşdum. Bir daha qeyd etdi ki, 15 dekabr 2013-dən sonra alınan kredit üzrə ödəniş yoxdur. Mən dərhal Nazim Əsgərova zəng edib niyə məndən xəbərsiz belə bir hərəkət etməsinin səbəbini soruşdum. Və dərhal bankın borcunun tam ödənilərərk evimin girovluqdan azad edilməsini tələb etdim. Sonra isə Famillə görüşdüm. O da dedi ki, nə qədər pul götürübsə, hamısını Nazimə verib, onluq bir iş yoxdur. Nazim isə bildirdi ki, narahat olmayım, oğlunu Rusiyaya aparıb müalicə etdirib (oğlu narkotikdən əziyyət çəkirdi), sonra qayıdıb gələn kimi bankın pulumu tam ödəyəcək. Lakin Nazim mənim bank məsələsindən xəbər tutduğumu biləndə Rusiyaya qaçdı və geri qayıtmadı.\nNazimin Rusiyadan qayıtmadığını görüb məqsədini anladım və 2015-ci ilin oktyabrında "AtaBank" ASC-nin yerləşdiyi Nərimanov rayonu üzrə Polis İdarəsinə mənə qarşı dələduzluq edən dəstə haqqında şikayət ərizəsi təqdim etdim. Nərimanov rayon Pİ-nin İstintaq Şöbəsinin müstəntiqi, polis kapitanı Elşən Zamanov fakt üzrə CM-nin 178.3.2-ci maddəsilə 150060444 saylı cinayət işinin başlanması barədə 03 dekabr 2015-ci il tarixində qərar qəbul etdi. Lakin bu işin nəticəsi haqqında mənə bugünə kimi heç bir məlumat verilməyib.\nBu arada, yəni 2015-ci ilin fevralında pulun ödənmədiyini görən "AtaBank" ASC-nin Xəzər filialının müdiri əvvəlcədən Nazim-Famil dəstəsi ilə gizli sövdələşdiyi kimi, ödənişin aparılmadığı 13-cü ayın başında məni və kredit alan Nazim Əsgərovu Binəqədəi rayon Məhkəməsinə verərək əsas və faiz borclarının ödənilməsi üçün tutmanın ipoteka predmetinə yönəldilməsini tələb etdi. İddia 15 sentyabr 2015-ci il tarixli qətnamə əsasında təmin edildi və 2016-cı ildən icraata yönəldildi. Mənə məxsus mülkün açıq hərracda satılaraq borcun tam ödənilməsi üzrə icra işləri hazırda davam etdirilir. Maraqlı burasındadır ki, Bankın "Xəzər" filialının müdiri əvvələr də belə maxinasiya hallarına görə DİN-nin Baş Mütəşəkkil Cinayətkarlıqla Mübarizə İdarəsində istintaqa cəlb edilib və sonradan vəzifəsindən azad edilib. Yəni 48 ay müddətinə verilmiş 95000 manat pulun bank müdiri tərəfindən 13 aydan sonra geri tələb edilməsi üçün əvvəlcədən planlaşdırılan plan üzrə real bazar dəyəri 400 min manat olan əmlakımı ələ keçirilmək məqsədi daşıyıb. Yoxsa ki, borcun qaytarılma müddətinin 2017-ci ilin noyabrın 15-dək təyin olunmasına baxmayaraq, bank müdirinin niyə belə tez-tələsik əl-ayağa düşməsini anlamaq çətin deyil. Bəlkə kredit götürən və milyonlarla ölçülən var-dövlətə sahib olan Nazim Əsgərov, özünün də dediyi kimi, borcu tam bağlamaq istədi?! O zaman 4 illliyə verilmiş krediti 2 il vaxt keçməmiş dərhal ödənilməsini məhkəmə qaydasında tələb etməyin anlamı nədir? Deməli, Nazim-Famil və onun dostu olan bankın filial müdiri mənim, yəni mülkün sahibinin xəbəri olmadan əvvəlcədən gizli sövdələşərək "hər kəs öz payını götürsün" prinsipi ilə dələduzluq etmişlər.\nMən məcbur olub 2017-ci ilin fevralında Nazim Əsgərovun arxasınca Rusiyaya getdim və görüşərək bank məsələsini tezliklə yoluna qoymasını istədim. O yenə söz verdi ki, bankın pulunu iki dəfəyə - bu ilin martında, qalan hissəsini isə avqust ayına qədər ödəyib qurtaracaq. Lakin yenə də o məni aldatdı, pulu ödəmədi. İkinci dəfə 2017-ci ilin avqustunda yenə onun arxasınca Rusiyaya getdim, lakin onu tapa bilmədim. Bu müddət onunla telefon əlaqəsi saxlayarkən məni ölümlə hədlədi, dediki, bu işin arxasınca az düşüm, yoxsa məni məhv edəcək. Narkotik qəbul edən oğlu da 6-cı sinifdə oxuyan oğluma zəng edərək hədləyib ki, səni özüm gəlib öldürüm, yoxsa başqasını göndərim?!\n3. Badamdara qəsəbəsində "Talışlar" məhlləsində yerləşən 4 mərtəbəli binanın 4-cü mərtəbəsində yerləşən 4 otaqlı mənzil;\n6. Bakıda "Gənclik" metro-st. yaxınlığındakı "Caspian Shopping"də 90 kv.m-lik şəxsi mağazası;\n7. Badamdar qəsəsbəsində, Nəzərov küç. ev 42-də villasının yanında yerləşən "Nicat" marketi (oğlunun adına rəsmiləşdirib);\nDələduz dəstənin rəhbəri Nazim Əsgərov barəsində 03 dekabr 2015-ci ildən CM-nin 178.3.2 maddəsi üzrə cinayət işi başlasa da, o sərbəst şəkildə hazırda Gədəbəy rayonunda su biznesi ilə məşğuldur".\nİ.Cəfərzadə müvafiq qurum rəhbərlərindən xahiş edir ki, Nazim Əsgərov və dəstəsi yenidən Azərbaycanı tərk etməmiş tez bir zamanda qanun qarşısında cavab verməsi üçün (mənə vurduğu ziyanın ödənilməsi) aidiyyəti üzrə hüquq-mühafizə orqanları ciddi tədbirlər görsünlər.


Xalq artistinin ailəsində ağır itki: “Son nəfəsində…” – Yenicag.Az\nAna Səhifə Maqazin Xalq artistinin ailəsində ağır itki: “Son nəfəsində…”\nYeni Çağ Media Qrupu – İyun 13, 2018 - 20:34\nAiləsindən Yenicag.az-a bildirilib ki, N.Axundova xərçəng xəstəliyindən vəfat edib: “Xərçəng xəstəliyindən əziyyət çəkirdi, amma yaxşı idi. Son 15 günün içində vəziyyəti ağırlaşdı. Quş kimi uçub getdi. Ən böyük arzusu bacısı Şəfiqə Axundovanın Şəkidə ev muzeyini görmək idi, qismət olmadı. Son nəfəsində də dedi ki, bacımın ev muzeyini görə bilmədim. Əlaqədar qurumlara nə qədər müraciət etsə də, cavabsız qaldı. Arzusunu özüylə məzara apardı”.\nbacısı, bəstəkar, şəfiqə axundova, xalq artisti,


Xurafat və xurafatı yayanlar hələ qədim zamanlardan indiyə qədər mövcuddur. Ancaq onun yayılması müxtəlif cəmiyyətlərdə müxtəlif cürdür. O cəmiyyət ki, elmi kənara qoyub, cəhalət ardınca gedir - əlbəttə ki, həmin cəmiyyətdə xurafat da çox yayılar və insanları yolundan azdırar. Ancaq əksinə - tərəqqi etmiş və elmli ölkələrdə xurafatın kökləri kəsilər və yayılması üçün lazımlı şərait olmaz.\n1. Elmin səviyyəsini yüksəltməklə. Milli.Az deyerler.org-a istinadən bildirir ki, xurafatın əsil mənşəyi - cəhalət və nadanlıqdır. Ona görə də elmin səviyyəsini yuxarı qaldırmaqla, xurafatın köklərini kəsə bilərik. Çünki insan o zaman xurafata inanır ki, onunla bağlı olan hadisələrin səbəblərini bilmir və elmsizlikdən çarəsiz onu qəbul etməyə məcbur olur.\n2. Dini rəhbərlərin ardıcılı olmaq. İmam Əli (ə) dini rəhbərlərin əhəmiyyəti barəsində buyurur: "Yer üzü heç bir zaman hüccət və dəlillə qiyam edənlərdən - istər aşkar olsun, istərsə də gizli - boş qalmayacaqdır ki, Allahın aşkar dəlilləri zay olmasın və unudulmasın".\nHər kim Məsum İmamların (ə) davamçısı olar və onların elmindən bəhrələnər - xurafata heç bir zaman boyun əyməz. Əksinə - onun köklərini öz elmi ilə və dəlilləri ilə kəsər. "Bizim Rəsulumuz sizə nə verirsə (hökmlər, maarif və malları) - götürün və sizə nəyi qadağan edirsə - ondan əl çəkin". ("Həşr" 7).\n3. Qurana diqqət etmək. Xurafatla mübarizənin başqa bir yolu - Qurani-Kərimə diqqət etmək və onun təlimlərini yerinə yetirməkdir. Quranda keçmiş ümmətlərin sərgüzəştləri vardır ki, onu oxuyan insan bu hadisələrdən ancaq ibrət dərsi alar və onların səhvlərini həyatında təkrar etməz. Bu səma kitabında insanları xurafat və sehr yolu ilə aldatmaq istəyən insanların da sərgüzəştləri vardır ki, hər biri bir həyat dərsidir.\nDin alimlərinin ən böyük vəzifəsi - insanları maarifləndirmək və hər cür xurafi fikirdən çəkindirməkdir. Əgər onlar öz vəzifələrini doğru yerinə yetirsələr, cəmiyyət bu bəladan xilas olar və onun qurbanlarından olmaz.


Siyavuş Novruzov: “Vergi güzəştləri bütün Qarabağ veteranlarına şamil olunsun” - LAFTV\nMilli Məclisin bu gün keçirilən plenar iclasında çıxış edən Siyavuş Novruzov vergi güzəştlərindən danışıb.\nModern.az-ın xəbərinə görə, deputat vergi güzəştlərinə dair yeni qanun layihəsində İkinci Qarabağ müharibəsi iştirakçıları, şəhid ailələri və qazilərin nəzərdə tutulduguni bildirərək deyib ki, Birinci Qarabağ müharibəsinin şəhid ailələri də bu məsələni soruşur.\nSiyavuş Novruzov bu məsələyə aydınlıq gətirilməsini vacib sayıb:\n“Nəyə görə bu insanlar nəzərdə tutulmur? Əmək və Əhalinin Sosial Müdafiəsi Nazirliyi tərəfindən eyni qaydada Birinci və İkinci Qarabağ müharibəsinin şəhid ailələri, əlilləri, qazilərənə sosial ödənişlər edilir, evlə, maşınla təmin olunurlar”.\n← Ruslar Şuşa ətrafındakı erməni qəbiristanlığını minalardan təmizləyir\nBakı Metropoliteni 9 stansiyanın tikintisinə başlayacaq →\nВторник, 26 октября 2021, 8:00 Вторник, 26 октября 2021, 12:07\nDTX rəisi: «Ermənilərin ölkəmizə qarşı mümkün təxribatları diqqətlə izlənilir və adekvat tədbirlər görülür»\nВторник, 26 октября 2021, 10:50 Вторник, 26 октября 2021, 11:36


Qaydaları pozan işçi üçün kompensasiya | Muhasibat.Az\nBir çox hallarda vergi ödəyicilərini maraqlandıran məsələlərdən biri də işçilərin kobud şəkildə əmək funksiyalarını pozduqda, işdən çıxarılması zamanı son haqq-hesabların, kompensasiyaların, təminatların verilməsidir. Bununla bağlı yaranan suallara sərbəst auditor Altay Cəfərov konkret misallar üzərində aydınlıq gətirib:\nMisal: Tutaq ki, “AA” MMC-nin işçisi iş yerində Əmək Məcəlləsinin 72 (b) maddəsi üzrə yaranan xətalar edib. Şirkət rəhbərliyi işçini Məcəllənin həmin müddəasına əsasən işdən azad edib. İşçinin işdən çıxan ana kimi 2019-2021-ci illər üçün istifadə etmədiyi əmək məzuniyyətinə görə 60 gün kompensasiyası vardır. Bundan əlavə 01.12.2021-08.12.2021-ci il üçün əməkhaqqı qalıb. Həmçinin, əmək müqaviləsinin şərtlərinə görə aylıq mükafatlar da verilir. Daha sonra aylıq və ya rüblük nəticələrə görə əlavə həvəsləndirmə kimi mükafatlar da verilir.\nİşçi bu ödənişlərin 08.12.2021-ci ildə işdən azad ediləndə (sadə formada desək qovulanda) hansılarını almalıdır? Və ya ona nə isə ödənilirmi?\nƏmək Məcəlləsinin 72-ci maddəsinin (b) bəndinə əsasən, alkoqollu içkilər, narkotik vasitələr və psixotrop, toksik və digər zəhərli maddələr qəbul edərək sərxoş vəziyyətdə işə gəlməsi, habelə işə gəldikdən sonra iş yerində həmin içkiləri və ya maddələri qəbul edərək sərxoş vəziyyətdə olması halları işçi tərəfindən əmək vəzifələrinin kobud şəkildə pozulması hesab edilir.\nDeməli, işəgötürən həmin maddədəki halları aşkar edərsə, işçini işdən azad edə bilər. Bəs işçi tərəfindən əmək vəzifələrinin kobud pozulması halları olduqda və işəgötürən tərəfindən işdən azad edildikdə təminatlar verilməlidirmi?\nƏmək Məcəlləsinin 135-ci maddəsində yazılıb:\nBu Məcəlləyə uyğun olaraq işəgötürən tərəfindən işçiyə əmək məzuniyyətinin verilməməsi qadağandır.\nİşçi müvafiq iş ilində əmək məzuniyyətindən istənilən səbəbdən istifadə etmədikdə ona həmin iş ili (iş illəri) üçün istifadə edilməmiş əmək məzuniyyətinə görə müəyyən olunmuş qaydada və məbləğdə kompensasiya ödənilir.\nMaddədən də aydın olur ki, istənilən işçinin istifadə edilməmiş məzuniyyəti qalmışdırsa, ona bu kompensasiya verilməlidir.\nBundan əlavə, Əmək Məcəlləsinin 83-cü maddəsində yazılıb:\nMaddə 83: Əmək müqaviləsinə xitam verilməsinin sənədləşdirilməsi qaydası\nƏgər işçi ilə bağlanmış əmək müqaviləsində onun ləğv edilməsinin sənədləşdirilməsi barədə bu fəsildə müəyyən edilmiş qaydalardan fərqli olan başqa qaydalar nəzərdə tutulmayıbsa, onda istər işçi, istərsə işəgötürən tərəfindən və istərsə də tərəflərin iradəsindən asılı olmayan hallarda bu Məcəllənin 68, 69, 70, 73, 74 və 75-ci maddələrində nəzərdə tutulan əsaslara və qaydalara müvafiq olaraq əmək müqaviləsinin ləğv edilməsi işəgötürənin əsaslandırılmış əmri (sərəncamı, qərarı) ilə rəsmiləşdirilməlidir.\nƏmək müqaviləsinə xitam verilməsi barədə işəgötürənin əmri (sərəncamı, qərarı) onun tərəfindən imzalanmalı və müəssisənin möhürü ilə təsdiqlənməlidir. Bu əmrin surəti, işçinin əmək kitabçası və işəgötürənin son haqq-hesabı (istifadə edilməmiş əmək məzuniyyətinə görə pul əvəzi, işçiyə ödənilməli əməkhaqqı və digər ödəmələr) ilə birlikdə sonuncu iş günü işçiyə verilməlidir.\nGöründüyü kimi işçi işdən azad ediləndə ona son haqq-hesab verilməlidir.\nMəcəllənin 70-ci maddəsi işəgötürənin təşəbbüsi ilə olan işdən azad olmadır ki, 72 (b) maddəsi də bunun alt maddəsidir.Yəni, 70-ci maddədə olan işçinin qaydaları kobud surətdə pozması halları 72-ci maddədə açıqlanıb və 72 (b) maddəsi bunun alt maddəsidir. Odur ki, 72 (b) maddəsi ilə də azad olunan işçiyə əmr yazılmalıdır və ona da son haqq-hesab verilməlidir.\nBelə olanda, iş yerində əmək vəzifələrini kobud şəkildə pozan işçiyə yuxarıdakı misalımızda olan ödəmələrdən 01.12.2021- 08.12.2021-ci il tarixinə kimi olan əməkhaqqı , 60 gün istifadə edilməmiş məzuniyyətə görə kompensasiya, daimi surətdə əməkhaqqına əlavə edilən mükafatın nisbətdə hissəsi ödənilməlidir.\nAmma arabir olaraq işin nəticələrinə görə ödənilən mükafatı isə işəgötürən ödəməyə də bilər. Ona görə ki, belə bir əlavə və mükafatlar əməkhaqqı tərkibinə aid deyil. Bu kimi mükafatlar işəgötürəndən asılı olaraq situmullaşdırmaq üçün verilir. İşəgötürənin birbaşa belə bir öhdəliyi yoxdur və işçi faktiki olaraq kobud surətdə xətalara yol verdiyindən işəgötürən bunu stimullaşdırma kimi qəbul etməyərək verməyə də bilər.


“İtkin gəlin“in nişanlısı danışdı- VİDEO\n2 137 25 Avqust 2014 21:53 | Cəmiyyət\nNazim Həsənov: ""Beləsindən nə desən gözləmək olar. Yenə qaçar, gecə başımı kəsər"\nNişanlısını axtaran Nazim Həsənovun sözlərinə görə, "O, dediklərinin çoxunu yalan deyir. Axırıncı dəfə internetə girirdi, onda bir-iki sillə vurmuşam. Yoxsa onu zorlamaq yalan deyir".\nNazim Həsənov deyir ki, daha mən də onu istəmirəm: "Beləsindən nə desən gözləmək olar. Yenə qaçar, gecə başımı kəsər. O, istəmirsə, mən də istəmirəm".\nBəyin atası Fəxrəddin Həsənov söylədi ki, Günəş mənə mənim qızımdan da artıq idi: "Bu zərbəni bizə kim endirdi, mən bilmədim. Qızım endirdi, yoldaşım endirdi, bilmirəm. Çünki atasına demişdi, ata mən ərə getməmiş 3 nəfər var aramda. Nəcibə, Qənirə bir də Nazim. Nəcibə oğlanın anasıdır, nə üçün təzyiq göstərir qıza, kim ixtiyar verib ona".